text:
ISOMO RYA MBERE
Ibaruwa ya Mutagatifu Yakobo Intumwa (Yak 5, 1-6)
1Mwebwe abakungu nimurire, muboroge kubera amakuba abategereje! 2Ubukungu bwanyu bwaraboze, imyambaro yanyu yaramunzwe; 3zahabu yanyu na feza byaguye ingese, kandi iyo ngese ni yo izabashinja, ikazatwika imibiri yanyu nk’umuriro. Ngaho mwihunikiye ubukungu muri iyi minsi y’indunduro! 4Umushahara w’abakozi basaruye imyaka mu mirima yanyu mwarawubahuguje, none ngaha uravuza induru kandi n’imiborogo y’abo bakozi yageze mu matwi ya Nyagasani Umutegetsi w’ingabo. 5Kuri iyi si mwibereyeho mu murengwe no mu byishimo, kandi ku munsi batotezaga intungane ntimwaretse kugwa ivutu. 6Mwaciriye urubanza rubi intungane maze murayica, nyamara itabarwanyije.
ZABURI Zab 49 (48),17-18,19-20, 14-15b, 15d-16
Inyik/ Hahirwa abakene ku mutima,
Kuko Ingoma y’ijuru ari iyabo.
Ntibikagukange rero nubona umuntu abaye umukire,
N’ubwamamare bwe bukagenda bwiyongera;
Kuko umunsi yapfuye nta na kimwe azajyana ikuzimu,
N’icyubahiro yari afite ntazakimanukana iyo ngiyo.
Akiriho yajyaga yirya icyara, akishimagiza,
ati « Dore barakurata, kuko byose byaguhiriye!»
Nyamara ntazabura kujya aho abakurambere be bagiye,
Bo batazongera kubona izuba ukundi!
Ngayo amaherezo y’abiyemera,
n’ay’abanyurwa n’ibyo bivugaho.
Babyagiye ikuzimu nk’intama mu gikumba;
Nyirarupfu akaba ari we ubashorera abajyana mu rwuri.
Isura bahoranye izayokera ikuzimu,
bazabe ari ho batura iteka.
Naho jyewe, Imana yiyemeje kundokora,
No kungobotora ku ngoyi z’ikuzimu!
IBANGONDIRIMBO RIBANZIRIZA IVANJILI (1Tes 2, 13)
Alleluya Alleluya.
Nitwakire Ijambo ry’Imana: nta bwo ari ijambo ry’abantu,
Ahubwo ni Imana ubwayo ituvugisha.
Alleluya.
IVANJILI
+ Mariko (Mk 9, 41-50)
Muri icyo gihe, Yezu abwira abigishwa be ati 41«Umuntu wese uzabaha ikirahuri cy’amazi yo kunywa abitewe n’uko muri aba Kristu, ndababwira ukuri, ntazabura igihembo cye. 42Ariko nihagira ugusha mu cyaha umwe muri aba bato bemera ikimukwiye ni uko bamuhambira ku ijosi urusyo rusheshwa n’indogobe, bakamuroha mu nyanja. 43Niba ikiganza cyawe kigutera gukora icyaha, ugice, kuko ikiruta ari ukwinjirana akanimfu mu bugingo, 44aho kujyana ibiganza byawe byombi mu nyenga y’umuriro utazima. 45Niba ikirenge cyawe kigutera gukora icyaha, ugice, kuko ikiruta ari ukwinjira mu bugingo ucumbagira, 46aho kurohwa munyenga ufite ibirenge byawe byombi. 47Niba ijisho ryawe rigutera gukora icyaha, rinoboremo; kuko ikiruta ari uko wakwinjirana rimwe mu Ngoma y’Imana, aho kwinjirana yombi mu nyenga, 48aho urunyo rudapfa, n’umuriro ntuzime. 49Ahubwo buri wese ajye asukurwa n’umunyu n’umuriro. 50Umunyu ufite akamaro; ariko iyo ukayutse, mwawusubiza mute uburyohe bwawo? Nimwigiremo umunyu kandi mubane mu mahoro.»


c: text/html

text:
Ngoma:Impunzi zaje muri gahunda ya†come and see†zirasabwa kuvugisha ukuri bakavuga ibyo babonye nta marangamutima
Abanyarwanda b’impunzi baba mu gihugu cya Ouganda mu nkambi ya Cyaka II barasabwa kuzavugisha ukuri ibyo babonye mu Rwanda igihe bazaba basubiye mu nkambi.
Ibi babisabwe n’ umuyobozi muri minisiteri yo gucyura impunzi n’ibiza Ndayambaje Bernard Placide ,kuri uyu wa 29 Gicurasi 2012 ubwo impunzi zigera ku 9 zageraga mu karere ka Ngoma muri gahunda ya “Come and see go and tellâ€.
Iyi gahunda igamije guha impunzi uburenganzira bwo kuza gusura igihugu cyabo ngo birebere aho kigeze kugirango basubireyo babwire abandi bari mu makambi ibyo babonye.
Iyi gahunda kandi yagiyeho nyuma y’uko bigaragaye ko impunzi z’abanyarwanda ziba mu makambi zihabwa amakuru y’ibinyoma bityo kuba bakwigerera iwabo bikaba ngo byaca ibi binyoma.
Kubw’iyo mpamvu uyu muyobozi wo muri ministeri yo gucyura impunzi n’imicungire y’ibiza yasabye izi mpunzi kuzavuga ibyo biboneye n’amaso bakabivuga uko babibonye ntamarangamutima cyangwa ibinyoma.
Yagize atiâ€Â Ibyo mubonye rwose muzabe ariko mubivuga ntihazagire ushyiramo ibikabyo cyangwa ngo avuge ibitari byo muzavuge ukuri kandi uwashimye nawe tumuhaye karibu mu Rwamubyaye azahite yiyizira.â€
Aba banyarwanda b’impunzi ubwo bageraga iwabo amaranga mutima yabaga ari yose bahuye n’imiryango yabo nkuko byagendekeye Uwamariya Josiane ubwo yageraga iwabo mu murenge wa Rukira akagali ka Gatare akibonera nyina umubyara Muhimpundu Esther nyuma y’imyaka myinshi maze akarira kubera ibyishimo.
Yagize ati†Noneho nubwo nagenda umwuka ugashiramo ntakibazo mbonye mama.â€
Ikintu izi mpunzi zahurizagaho ni uko ngo zasanze u rwanda rwarateye imbere kandi ko uko babibwirwaga bitandukanye n’ibyo babonye iwabo.
Umukozi kukarere ushinzwe imiyoborere myiza Ngarambe Slyver,yasabye izo mpunzi gutahuka kubushake maze zikava mubuzima bwa gihunzi kuko buba ari bubi maze bakaza kubaka igihugu cyabo nabo biteza imbere.
Impunzi zaje muri gahunda ya Come and see go and tell†baturutse mu nkambi ya Cyaka II yo mu gihugu cya Ouganda.
Ubuyobozi muri ministeri yo gucyura impunzi n’imicungire y’ibiza (MIDMAR) bukaba butangaza ko mu rwego rwo korohereza izi mpunzi bazishyurirwa amatike igihe batahutse.

robotstxt: allowed

filter: keep


text:
Ariko naho itadukiza, nyagasani umenye ko tutari bukorere imana yawe, habe no kuramya icyo gishushanyo cy’izahabu wakoze.’’ Daniyeli 3:18.
Umwami Nebukadinezari yakoze igishushanyo ategeka ko abantu bose bagisenga. Uyu mugabo yasabye ko abantu bose nibumva ibyuma bivuga birimo imyirongi, inanga, isambuka, amabubura, amakondera n’ibindi byuma byose bivuga, umuntu wese yubarara hasi akaramya igishushanyo yari yakoze.
Kubera ko Saduraka, Meshake na Abedenego bubahaga Imana yo mu ijuru bari banze kukiramya kuva mbere, byarakaje umwami, ariko abaha andi mahirwe yo kwisubiraho batakwemera bakajugunywa mu itanura ry’umuriro.
Amagambo twasomye haruguru rero ni igisubizo bahaye umwami amaze kubabaza niba hari imana yabasha kubakiza amaboko ye.
Mu magambo yeruye bamusubije ko Imana yabo bayifitiye icyizere, icya kabiri ko yabasha kubakiza kuko ibifitiye ubushobozi, bagerekaho ijambo rikomeye ari ryo twasomye, ko naho itabakiza batari bupfukamire icyo gishushanyo Nebukadinezari yakoze. Daniyeli 3:13-18
Aba basore bagaragaje icyizere bafitiye Imana, ariko kuko bazi neza ko isaha yayo idahwanye n’iy’abantu banga kuza gukorwa n’isoni ko Imana ishobora kutazira igihe wari uyitegereje, ariko ukwiye kubwira satani ko atari uko yabinaniwe.
Ntukemere akubwira ngo Imana yawe yananiwe kugukura mu kibazo, uzamubwire ko ibishoboye ariko ko naho itabikora bitatuma uyihemukira, kuko amateka mufitanye aguha icyizere. Imana ishimwe.
Dukwiye kuyibera abizerwa kugeza ku gupfa naho yaba itabikoze uko tubyifuza, ariko burya irabishoboye.
Iyo bitagenze gutya satani akubwira ko Imana yawe yakuretse, yakwibagiwe, idashoboye, yita ku bandi gusa. Ujye umusubiza ngo Imana yanjye ibasha kunkiza, ariko naho itabikora sinshobora kuyihemukira.
Byarangiye bahamye ku cyemezo cyabo bafashe, umwami azabiranywa n’uburakari ategeka ko bajugunywa mu itanura ry’umuriro, ariko Imana ibana nabo. Umwami ngo yagiye kureba mu itanura agira iyerekwa abonamo uwa kane kandi ahishurirwa ko asa n’Umwana w’Imana. Daniyeli 3:25
Umubwire uti Imana nsenga ibasha kumpa akazi, gutegura imitego ya satani, kugukiza uburwayi, kukubohora mu ngoyi za satani, kuguha amafaranga, gusohoza inzozi zawe, gusubiza ibyifuzo byanjye byose uko biri, ariko wongereho ijambo rivuga ngo ariko ndakumenyesha wowe satani n’abadayimoni ko naho itabikora, nzakomeza nyiringire ngeze ku gupfa. Ijambo ry’Imana muritegurirwa na Rejoice Ministries.
style="display:inline-block;width:350px;height:300px"
data-ad-client="ca-pub-2460108950092726"
data-ad-slot="6397865272"> -->
Amen


text:
Muneza Christophe, umuhanzi nyarwanda uririmba mu njyana ya RnB, yamaze gutandukana na Ishimwe Clement bakoranaga muri Kina Music, nyuma y’igihe kirekire akoreramo ibikorwa bitandukanye bya muzika, cyane ko Clement ari nawe wazamuye Christopher.
Ibi byemejwe na Christopher ubwe, wavuze ko baganiriye bagasanga ari ngombwa ko amasezerano y’imikoranire bari bafitanye bayahagarika. Yagize ati: "Nyuma y’ibiganiro hagati yanjye n’ubuyobozi bwa Kina Music birebana n’ahazaza hanjye muri Kina Music, impande zombi zumvikanye guhagarika amasezerano zari zifitanye. Kuva ubu inyungu zanjye ntizigihagarariwe na Kina Music." Ibi kandi byanemejwe na Ishimwe Clement.
Christopher asize bagenzi be muri Kina Music
Indirimbo zose zamenyekanye Christopher yakoze, yabifashijwemo na Ishimwe Clement muri Kina Music. Byagiye bivugwa kenshi ko batandukanye ariko nyuma bombi bagafatanya kubihakana, kugeza kuri uyu wa mbere ubwo uyu muhanzi yabyitangarizaga.
Inzira ya muzika ya Christopher n’uko yahuye na Clement
Tariki 30 Mutarama 1994, zari impundu n’ibyishimo mu rugo rwa Butera Juvenal na Gahongayire Marie Nativitas ruherereye mu Nyakabanda mu mujyi wa Kigali. Bari bibarutse umwana w’umuhungu, mu minsi micye baba bamwise Muneza Christophe.
Uyu mwana w’umuhungu yakuze agaragaza imbuto y’urukundo rwa muzika, kuburyo ari umwana muto cyane, yiga mu mwaka wa gatatu w’amashuri abanza, Muneza Christophe yari afitiye muzika urukundo ruhambaye. Icyo gihe agitangira amashuri abanza, yaririmbaga muri Korali y’abana yo kuri Kiliziya ya Santarari ya Mutagatifu Kizito mu Nyakabanda.
Uko yakuraga, yagendaga arushaho gukunda umuziki cyane maze atangira kujya yigana abahanzi bari bakomeye icyo gihe nka Corneille Nyungura, Cecile Kayirebwa, Michael Jackson n’abandi. Yagerageje ibintu byinshi yabonaga bishobora kumuzamurira umuziki, aho yagiye ashinga amatsinda y’abahanzi ashakisha imbaraga zatuma azamuka akaba umuhanzi ukomeye.
Urukundo yakundaga muzika rwatumaga ava mu Nyakabanda akajya i Remera n’amaguru
N’ubwo atari umuhanzi uzwi icyo gihe, Christopher avuga ko yari afite ijwi ryashimwaga n’abantu bari bamuzi neza, kuburyo hari mubyara we wigeze kumusaba ko yamuririmbira mu ndirimbo ye yari arimo gukorera muri Studio y’i Remera mu Giporoso, gusabwa ibi bikaba byaramushimishije kuko yumvaga ari amahirwe abonye yo kwimenyereza inzu zitunganyirizwamo indirimbo.
Muri icyo gihe, Muneza Christophe yavaga mu Nyakabanda n’amaguru, agaca i Nyamirambo, akagenda akagera i Remera n’amaguru akaza no gutaha n’amaguru, ariko icyo gihe izo mvune ntacyo zari zimubwiye kuko yumvaga yifuza cyane kubona amahirwe yo kugera ahatunganyirizwa indirimbo. Yari afite inyota yo kuzavamo umuhanzi ukomeye, ariko yabonaga ari ibintu bigoye cyane kuko ntawe yari afite umufasha.
Bamwe mu bahanzi bagenzi be, yahoze yifuza kuba yakwifotozanya nabo
N’ubwo muri iyi minsi kubona Christopher ahagararanye n’abandi bahanzi bagenzi be wabibona nk’ibisanzwe ndetse ukabifata nk’aho ari ibyamamare bibiri byahuye, Christopher we yigeze no kugira inzozi zo kwifotozanya n’abahanzi nka Mani Martin, Meddy, The Ben na Aline Gahongayire, icyo gihe hari mu myaka ya za 2009 ubwo bo bari bamaze kumenyekana mu muziki.
Uburyo Christopher yahuye na Clement akinjizwa muri Kina Music
Mu kiganiro twigeze kugirana na Ishimwe Clement uyobora Kina Music, yadusangije inzira yamuhuje n’uyu muhanzi ndetse n’uburyo akimubona bwa mbere we na bagenzi be bamutangariye cyane. Mu mpera z’umwaka wa 2009 nibwo Kina Music yateguye amarushanwa yo gutoranya umuhanzi bagombaga gukorana mu myaka itanu yagombaga gukurikiraho. Abakemurampaka bagombaga gutanga amanota muri ayo marushanwa, bari abahanzi bakoranaga na Kina Music muri icyo gihe barimo Faycal, Miss Shanel, Aline Gahongayire na Ishimwe Clement.
Abantu b’urubyiruko barenga 300 bari bitabiriye ayo marushanwa, muri abo hakaba haragaragayemo n’umusore w’imyaka 15 witwa Muneza Christophe, akaba ari nawe wemeje abakemurampaka bakamwibazaho nk’uko Clement abishimangira.
Clement ati: “Icyantangaje mu ndirimbo ebyiri Christopher yagombaga gukoresha ahatana, yabanje indirimbo ya Cecile Kayirebwa, nibaza umwana w’imyaka 16 uririmba indirimbo ya Kayirebwa kandi akayiririmba neza, sinjye byatangaje njyenyine n’abandi bakemurampaka byarabatangaje, birangira Christopher ari we utsinze. Nyuma yaho nibwo Kina Music yahise itangira gukorana nawe, abantu (public) ntibatinda kumva ubuhanga bwe, kuko ari mu bahanzi bakunzwe na benshi byihuse.”
Clement ntashima gusa impano n’ubuhanga bya Christopher, ahubwo anabona afite indi ntwaro y’inyongera izatuma agera kure mu muziki we, iyo ikaba ari imico n’ikinyabupfura bimuranga, kuburyo nta ngeso mbi ajya avugwaho cyangwa ngo agaragaze ibindi by’imyitwarire idahwitse.
Nyuma yo gutangira gukorana na Clement muri Kina Music, Christopher yateye imbere mu buryo bugaragara, agira indirimbo zakunzwe cyane ndetse atangira guhatanira ibihembo mu marushanwa ya muzika, n’ubu akaba aherutse kubona umwanya wa kabiri mu marushanwa ya Primus Guma Guma Super Star 6.


text:
Yitwa Parfait NTAMVUTSA, yavutse ku italiki 04/08/2010 i Bujumbura. Amashuri abanza yayize muri APE Rugunga akomeza amashuri yisumbuye muri Groupe Scolaire Sainte Bernadette de Save i Butare. Ubu akaba arangije 1ere licence muri Hope Africa University i Bujumbura mubijyanye n’itangazamakuru (journalisme).Dore ibyo yadutangarije mu magambo ye : « Kuva mu buto bwanje narasengaga kuko nagiriwe ubuntu mvukira mu muryango ukijijwe Papa ni Pastor mu Itorero sengeramo i Kigali ‘Brethren Evangelical Church’.
Ndi umusore wakiriye Yesu muri 1998 kuva icyo gihe nari naratangiye kuririmba muri Sunday school nzakuja muri chorale. Ntangira gukunda kuririmba mba umwe mu ba bayobozi b’itsinda rishinzwe kuramanya no guhimbaza mu rusengero.
Muri 2007 chorale yacu isohora album, “Ishimwe ry’Abaragwa” vol1. Mu mpera za 2008 twakoze group yabo tuvukana Arnaud(mukuru we), Eddy(murumuna we) tukaririmba ku giti cyacu. Nibwo muri 2009 twakoze indirimbo yitwa “Uri Indahemuka” indirimbo yaje gukundwa cyane i Burundi.
Kubera amasomo groupe ntiyakomeje, niho mu mpera za 2009 natangiye kuririmba ku giti cyanjye rimwe na rimwe nkafatanya na n’itsinda ry’abasenga ryaho nsengera i Bujumbura.
Kubera ntabaye mu Rwanda cyane nifuza kugaruka nkafatanya na bamwe mu baririmbyi baho harimo Colombus, Arnaud n’abandi ariko kandi nkamenyekanisha n’indirimbo zanjye mu gihugu cyanjye.”
Yakomeje kandi agira ati: “Mubishimisha cyane ni ukuririmba no kuvuga ubutumwa iyo bishobotse, nkunda kubona abantu babanye neza nkakunda kuba umunyakuri. Mu buzima nkunda kwiyambarira tissue rimwe na rimwe jeans na shirt. Mfata amafunguro amwe n’amwe ariko nkunda cyane ni umuceri.
Mu baririmbyi nkunda cyane Richard Nick na Micheal Smith, Aime hamwe na Gaby. Nifuriza abahanzi ba gospel ko bakora umurimo nk’impano bahawe kubw’ubuntu atari ukubikora nka business.”


text:
Bimwe mu biranga ba Boniface
Ni umuntu uba uzi kuvugira mu ruhame, uzi kuririmba , gukina amakinamico na za filime n’ibindi byose bikorerwa imbere y’imbaga y’abantu benshi nko kuyobora ibitaramo.
Aho ari hose, Boniface aba ayobora ntayoborwa kandi bitewe n’uko yigirira icyizere abantu barabimukundira.
Ni umunyamwete ariko kandi ugira amahane iyo bikomeye gato agaragaza ubukana ubwe.
Boniface ni umuntu ugaragaza ko atuje ukaba ariko mu by’ukuri bitandukanye n’uburyo yitereye bwo kuba umunyabirori no gukunda aho bishyushye.
Ni umunyamatsiko kuri buri kintu cyose abonye, aba yibaza impamvu yacyo.
Aba azi ko kugira ngo abashe kugera ku ntego ze agomba kwemeza abantu. Ibyo rero usanga abizi, bigatuma afatwa nk’umuntu w’indyarya.
Iyo akiri umwana , ababyeyi baba bagomba kumwegera no kumuba hafi kuko usanga aba adakunda gusabana n’abandi bana.


text:
Burera: Barasabwa kwitandukanya n’ikibi banatanga amakuru yafasha gutahura umwanzi
Umuyobozi w’akarere ka Burera, Sembagare Samuel, arashishikariza abaturage bo muri ako karere kwitabira umurimo, bakitandukanye n’ikibi icyo aricyo cyose bityo bagakomeza urugamba rw’iterambere.
Sembagare avuga ibi mu gihe mu Rwanda hari bamwe mu bantu batabwa muri yombi n’inzego zishinzwe umuteno kubera ko bagaragaweho ibikorwa byo kugambanira igihugu ndetse no gukorana n’imitwe irwanya leta y’u Rwanda.
Uyu muyobozi ahumuriza Abanyaburera ababwira ko bidakwiye kubabera urujijo kuba uwashakaga kugambanira igihugu yatawe muri yombi.
Agira ati “Abantu boye gutwarwa n’ibihuha biri hanze aha…abantu bashyire ubwenge ku gihe. Niba umuntu w’umugizi wa nabi amenyekanye, akaba yari afite “grenades†zo kurimbura Abanyarwanda, kuki uvuga ngo biragutangaje? Akami ka muntu ni umutima we!â€
Akomeza asaba abanyaburera kudaheranwa n’ibyo ahubwo bagashishikarira gukora kandi bakitandukanya n’ikibi.
Agira ati “Abantu bitabire imirimo yabo, abiga bige, abacuruza bacuruse, abayobora bayobore, buri muntu wese ashishikarire umurimo, uzajya mu kugambanira igihugu ibyo azabiryozwa, uwo ariwe wese!
“Kuko ntabwo twifuza ko u Rwanda rwasubira mu mabi rwabayemo. Ibyo ndabihamagarira abanyaburera ngo bitandukanye n’ikibi. Kandi uwamenya amakuru wese yatuma dutahura umwanzi, amarembo arakinguye: hari inzego z’umutekano, hari iz’ubuyobozi, n’umuyobozi w’umudugudu wamubwira.â€
Sembagare akomeza asaba abanyaburera gukomeza gushyira hamwe nk’uko babisanganywe bityo bakarwanya ibikorwa by’umwanzi aho byaba biri hose kandi bagakomeza urugamba rw’iterambere.


text:
Abanyarwanda baba mu Gihugu cy’Ububiligi bibumbiye mu Ishyirahamwe “Solidarité de Belgique” bishyuriye mituweri abaturage batishoboye 1260 mu Karere ka Ruhango.
Iyi nkunga ya mituweri yatanzwe ku musozo w’umwaka wa mituweri ushize inyuzwa mu Kigo cy’Igihugu Gishinzwe ubwiteganyirize no gucunga ubwishingizi bunyuranye bw’ubuzima (RSSB) ari na cyo cyagaragaje ko ikwiriye guhabwa Akarere ka Ruhango kuko katari gahagaze neza mu bijyanye n’ubwitabire bwa mituweri.
Igikorwa cyo gushyikiriza iyi nkunga ku mugaragaro abo igenewe, ku rwego rw’Akarere, cyabaye kuri uyu wa kane tariki ya 7 Nzeri 2017 kibera mu Kagali ka Nyakarekare, Umurenge wa Mbuye.
Umuyobozi w’Akarere, Mbabazi François Xavier yashimiye abatanze iyi nkunga izatuma abadafite ubushobozi bwo kwiyishyurira mituweri babasha kwivuza mu gihe cy’umwaka wose, bikazabafasha kurushaho kugira ubuzima buzira umuze.
Ku rundi ruhande yasabye abahawe iyi nkunga gutangira kwishakamo ubushobozi bwo kwishyurira nibura bakeya mu bagize imiryango yabo, kuzageza ubwo bazababasha kwishyurira abagize imiryango yabo bose.
Umuyobozi w'Akarere, Mbabazi F. Xavier, ashyikiriza Nizeyimana Theoeste mituweri ye n'iz'abagize umuryango we
Muri urwo rwego akaba yasabye abavuga rikumvikana (Opinion Leaders) gutera ikirenge mu cy’aba bavandimwe bo mu gihugu cy’u Bubiligi batanze iyi nkunga no gufata izindi ngamba zishoboka zizatuma hatagira umuntu n’umwe usigara adafite ubwisungane mu kwivuza.
By’umwihariko yasabye abanyamadini gushyira umwihariko mu guhindura imyumvire y’abayoboke b’amadini yabo, babatoza imyumvire iganisha ku kwigira. Bityo akaba abasaba kubatoza kureka gupfusha ubusa igihe n’amafaranga babona mu buryo bunyuranye, no kubashishikariza umuco wo kuzigama buhoro buhoro babinyijije mbere na mbere mu matsinda y’ibimina.
Ati “Byagaragaye ko aho bakorera mu matsinda nta kibazo na kimwe kihaba. Aho bikorwa bararangije, banatangiye kuzigamira umwaka utaha”.
Abahawe iyi nkunga bavuga ko bishimiye cyane ubu bufasha buzatuma bashobora kwivuza mu mwaka wose. Ndetse bamwe bahamya ko bagiye gutangira gushyira mu bikorwa impanuro zibakangurira kwigira.
Icyitegetse Claudine atuye mu mudugudu wa Gisanga Akagali ka Gisanga, akaba afite umuryango w’abantu batanu. Avuga ko we n’umuryango we batajyaga bivuriza mu mavuriro kubera kutagira mituweri. Ngo iyo barwaraga malariya bajyaga basanga abajyanama b’ubuzima bakabaha imiti. Izindi ndwara zo ngo ntibajyaga bazivuza.
Icyitegetse akavuga ko ubwo abonye mituweri atazongera gutinya kujya kwa muganga. Ati “Ndishimye cyane pe! N’aho natinyaga nzajya mpagera kuko natinyaga ko bansha amafaranga menshi ntabasha kubona”.
Nizeyimana Theoneste wo mu Mudugudu wa Kidoma, Akagagali ka Mwendo, yahawe mituweri z’abantu barindwi bagize umuryango we.
Avuga ko izo mituweri zizatuma bagira ubuzima bwiza hamwe kuko nta wuzarembera mu rugo. Kandi ngo kubera ko azaba afite imbaraga zo gukora, hari ikizere ko mu mwaka utaha azabasha kwishyurira bamwe bagize umuryango we.
“Ndishimye cyane ko mbonye mituweri; nzajya mbasha kwivuza n’abana banjye. […] Ubwo mbonye mitiweri, mfite ubuzima nkabasha gukorera amafaranga, nange ubwange sinzabura nka bane cyangwa batatu nyitangira”.
Nzamurambaho Fulgence na we afite umuryango w’abantu batanu. We agira ati “Nzagerageza ku buryo mu mwaka utaha nzaba mbasha kwishyura kimwe cya gatatu.”
Inkunga Abanyarwanda baba mu Gihugu by’u Bubiligi batanze ingana na 3,781,586 ikaba yaravuyemo mituweri 1260 zatanzwe mu mirenge yose mu buryo bukurikira: Muri Ruhango, Mbuye na Kinazi hatanzwe mituweri 200 kuri buri Murenge, mu Byimana hatangwa 160, mu Mirenge 5 isigaye hatangwa mituweri 100 kuri buri Murenge.
Ku itariki ya 6 Nzeri 2017 ubwitabire bwa mituweri mu mwaka 2017-2018 bwari bugeze kuri 68,2%. Umurenge wa Mbuye wari ku mwamya wa 7 ku gipimo cya 65% n’abantu 14,033 badafite ubwisungane ku baturage 41,897 bawutuye.


text:
Uwitwa IYAKAREMYE MUCYO Ildephonse mwene MUNYURANGABO John na KAMPOGO Thacienne utuye mu Mudugudu w’Urugwiro, Akagari ka Cyimo, Umurenge wa Masaka, Akarere ka Kicukiro mu Mujyi wa Kigali;
Yasabye uburenganzira bwo gusimbuza amazina IYAKAREMYE na Ildephonse, izina IYAKAREMYE akarisimbuza izina MUNYURANGABO, izina Ildephonse akarisimbuza izina David mu mazina asanganywe, IYAKAREMYE Mucyo Ildephonse, akitwa MUNYURANGABO MUCYO David mu Irangamimerere.
Impamvu atanga ni uko izina IYAKAREMYE ari izina ry’irigenurano, rikaba rimutera ipfunwe muri bagenzi be naho izina David akaba yararibatijwe.
Akaba asaba kwemererwa binyuze mu nzira zemewe n’amategeko, gusimbuza izina IYAKAREMYE, izina MUNYURANGABO, izina Ildephonse akarisimbuza izina David mu mazina asanganywe IYAKAREMYE Mucyo Ildephonse bityo akitwa MUNYURANGABO MUCYO David mu gitabo cy’Irangamimerere kirimo inyandiko ye y’ivuka.
UMUSEKE.RW


text:
Nyamasheke: Abayobozi bagiye gukora akazi urugo ku rundi
Mu nama yahuje abayobozi b’imirenge n’ubuyobozi bw’akarere , tariki ya 17 Nzeri 2014, umuyobozi w’akarere yavuze ko nyuma yo gusinyana imihigo n’umukuru w’igihugu, More...
Gakenke: Bagiye gushyira mubikorwa ibyo basabwa nk’abaturage ubutaha bazigire imbere mu mihigo
Bamwe mubatuye akarere ka Gakenke bavuga ko n’ubwo akarere kabo kaje ku mwanya wa cumi na gatanu ku rwego rw’igihugu mu mihigo bakabyakira, ngo ntibashaka kuzongera kuza inyuma y’umwanya wa More...
Gisagara: Inzego zishinzwe impunzi ziyemeje gukora ibishoboka ngo impunzi z’abanyecongo zimererwe neza
Minisitiri Seraphine Mukantabana yijeje impunzi z’abanyecongo ko bazakomeza kuzifasha uko bishoboka Minisitiri Seraphine Mukantabana ufite mu inshingano ze imicungire y’ibiza n’impunzi, hamwe More...
Kayonza: Umuyobozi mushya w’akarere ushinzwe imibereho myiza y’abaturage ngo yiteguye kuba umugaragu w’abaturage
Uwibambe Consolee uherutse gutorerwa kuba umuyobozi w’akarere ka Kayonza wungirije ushinzwe imibereho myiza y’abaturage ngo yiteguye kuba umugaragu w’abaturage kugira ngo inshingano yahawe More...
Ruhango: Haracyari byinshi byo gukora kugirango imihigo igende neza
Aha haramurikwa uko akarere ka Ruhango kari kwesa imihigoi ya 2013/2014 Ibi ubuyobozi bw’akarere ka Ruhango bwabisabwe mu mpera z’icyumweru gishize, ubwo itsinda ry’intara y’Amajyepfo More...
Gisagara: Muri Nyanza intore zahanze umuhanda wa km 1
Intore zo ku rugerero mu murenge wa Nyanza zikomeje ibikorwa byazo bigamije iterambere ry’akarere, aho ziri guhanga umuhanda ureshya na km1 uhuza kiriziya y’ahitwa Higiro n’uturuka mu karere More...
Burera: Perezida wa Njyanama yatangiye imirimo ye yizeza kugeza akarere ku iterambere
Bumbakare Pierre Celestin perezida mushya w’inama njyanama y’akarere ka Burera yatangiye imirimo ye ku mugaragaro tariki ya 29/03/2013 yizeza abaturage bo muri ako karere ubufasha mu  iterambere More...
Rwanda : Akarere ka Kirehe batoye komite nshya y’abafatanyabikorwa mu iterambere (JADF)
Kuri uyu wa 31/07/2012 mu karere ka Kirehe batoye komite nshya y’abafatanyabikorwa mu iterambere ry’ akarere (JADF) aho umuyobozi w’iyi komite yakomeje kuba uwari uyiyobowe. Komite y’abafatanyabikorwa More...
Rwanda | Ngoma: Ndashaka kubona Ngoma mubihe by’ ibisubizo, Mayor mushya wa Ngoma
Umuyobozi mushya uherutse gutorerwa kuyobora akarere ka Ngoma  Nambaje Aphrodise aratangaza ko yifuza kubona akarere ayobora mubihe by’ ibisubizo. Ibi yabitangarije mu nama yo kurwanya ihohoterwa More...
Nyabihu: Ikibazo cya “salle†akarere kari gafite cyarakemutse
Inzu mberabyombi y’akarere ka Nyabihu Hari hashize igihe kitari gito akarere ka Nyabihu nta salle ihamye kagira yakorerwamo imirimo itandukanye ihuza abantu benshi. Ni muri urwo rwego aka karere kiyemeje More...


text:
Umuntu wa mbere ku isi wahawe amasura abiri mashyashya avuga ko yiyumva neza nta kibazo na kimwe afite nyuma y’amezi atatu abazwe n’inzobere z’abaganga.
Isura ya mbere ya Jerome Hamon (y’umwimerere) yayambuwe mu mwaka ushize nyuma yo kugaragara ko yanze imiti ya Antibiyotike ubwo yafatwaga n’indwara yamuteraga kubyimba mu maso.
- Uyu mugabo yahawe isura ya gatatu mu Bufaransa
Uyu mugabo w’imyaka 43 yagumye mu bitaro atagira isura mu gihe cy’amezi abiri, mu gihe barimo bagishaka uwayimufashisha. Hamon arwaye imgwara ituma abyimba mu maso nkuko BBC ibitangaza.
Yagize ati “ isura ya mbere bampaye yahise ikunda nta kibazo”.
Gushyirwaho isura nshyashya bwa mbere mu mwaka wa 2010 byagenze neza, ariko yanduzwa indwara yo kubyimba mu maso mu mwaka wa 2015 yatumye bamuha umuti wa Antibiyotike.
Uwo muti wahise umutera ikibazo bituma amaraso atinjira muri iyo sura nshya yari yahawe.
Ibimenyetso bya mbere byerekana ko iyo sura yanze byatangiye kugaragara muri 2016 no mu kwezi kwa cumi na kumwe gushize. Byabaye ngombwa ko bamukuraho iyo sura.
Hamon yahise abaho atagira isura mu cyumba kimwe cyo mu bitaro bya Groges-Pompidou mu mujyi wa Paris, adashobora kubona, kuvuga cyangwa kwumva kugera mu kwezi kwa mbere ubwo habonekaga umuntu amuha isura bagahita bayimutera ubugira kabiri.
Iyo sura ya gatatu ni nziza uretse umutwe utameze neza, umubiri n’ibindi bice bidakorana neza ariko arizeye ko azakira.
Aganira n’ibiro ntaramakuru by’Abafaransa, AFP ubwo yari mu bitaro yavurizwagamo, Hamon yagize ati “ Iyo nanga iyi sura yange ya gatatu byari kuba bibi cyane. Ni ikibazo gikomeye ariko ubu byakunze ni byiza kuri gewe".
Yakomeje agira ati "Gewe mfite imyaka 43, uwampaye iyi sura na we afite imyaka 22, urumva ko nasubiranye imyaka 22".
- Kubagwa k’uyu mugabo kwatwaye amasaha mesnhi guhagarariwe na Prof Laurent Lantieri, umuhanga mu gutera amasura n’amaboko ari na we wari wabaze Hamon ubwa mbere mu myaka ine ishize
Prof. Laurent wabaze uyu mugabo aganira n’ikinyamakuru Le Parisien yagize ati "Ubu tuzi ko gutera amasura abiri bishoboka, ntibikiri mu bushakashatsi".
Mugenzi we Dr Bernard Cholley nawe yunzemo agira ati “ Mbere umuntu wese agize ikibazo cy’isura ye, byabaga ngombwa ko arindira mu gihe kirekire ndetse kitanazwi ko bamutera indi, ni ikintu kitapfaga gukorwa ku muntu uwo ariwe wese”.
Yakomeje agira ati “ Natangajwe cyane no kwihangana k’uyu murwayi mu ngorane zose yagize”.
Isura ya mbere yatewe umuntu mu mwaka wa 2005 mu burasirazuba bw’igihugu cy’u Bufaransa.
Kuva icyo gihe, abantu bagera kuri 40 bamaze kubagwa ku isi yose.
Daniel MUKESGHIMANA@Umubavu.com


text:
Nyabihu: Bigishijwe uko bakumira ibyaha bahereye mu midugudu hanakirwa na Batayo ya 73
Mu nama y’umutekano y’akarere ka Nyabihu yabaye mu mpera z’ukwezi kwa mbere, abagize ubuyobozi bw’aka karere bahuguwe uburyo bazajya bakumira ibyaha bahereye mu mudugudu nk’uko umuyobozi w’aka Karere Twahirwa Abdulatif yabidutangarije.
Kwegera abaturage bo mu midugudu hirya no hino no kuganira nabo ku bibazo byabo bya buri munsi ni bumwe mu buryo bw’ingenzi bwo gukumira ibyaha. Ibyo byose bikaba bigamije kuzamura amahoro n’umutekano mu Karere ka Nyabihu.
Abayobozi b’Akarere ka Nyabihu bakaba barahuguwe na Procuraire Mugabo Deo Lambert. Ikindi bigiye hamwe mu nama y’umutekano ni ukunoza imikoranire hagati y’ubuyobozi bw’akarere n’inzego z’ubutabera. Ibyo nabyo bikaba byatuma imiyoborere myiza itera imbere.
Uretse igikorwa cyo kurebera hamwe uburyo umutekano w’akarere waba ku rwego rushimishije,mu nama y’umutekano habayeho n’igikorwa cyo kwakira ingabo za Batayo ya 73 yaje gukorera mu Karere ka Nyabihu isimbuye Batayo y’I 105 yari isanzwe ihakorera.


text:
Kuva ku itariki ya 25 Gashyantare kugeza ku ya 02 Werurwe 2017, mu Karere ka Gatsibo muri RDF Combat Training Center-Gabiro, habereye Umwiherero wa 14 w’Abayobozi. Uyu Mwiherero wayobowe na Nyakubahwa Paul Kagame, Perezida wa Repubulika y’u Rwanda. Mu ijambo rye ritangiza Umwiherero, yashimiye abayobozi ku ruhare bagira mu Iterambere Igihugu kigeraho, ashimira n’abaturage bitabira gahunda zitandukanye z’iterambere. Yakomeje yibutsa akamaro k’umwiherero anasaba buri wese kugira imyumvire mizima(...)
Kuva ku itariki ya 25 Gashyantare kugeza ku ya 02 Werurwe 2017, mu Karere ka Gatsibo muri RDF Combat Training Center-Gabiro, habereye Umwiherero wa 14 w’Abayobozi. Uyu Mwiherero wayobowe na Nyakubahwa Paul Kagame, Perezida wa Repubulika y’u Rwanda. Mu ijambo rye ritangiza Umwiherero, yashimiye abayobozi ku ruhare bagira mu Iterambere Igihugu kigeraho, ashimira n’abaturage bitabira gahunda zitandukanye z’iterambere. Yakomeje yibutsa akamaro k’umwiherero anasaba buri wese kugira imyumvire mizima no gukora ibintu mu buryo bwihariye butandukanye n’ubwo abandi basanzwe bakoresha kuko Igihugu cyacu gifite amateka yihariye. Yibukije kandi ko dukwiye guhuza ubushake (ambition) dufite bwo guteza imbere Igihugu n’ibyo dukora; turangwa no kwihutisha ibyo tugomba gukora (sense of urgency) kandi tugakomeza gukorera hamwe, dukorana umwete n’umutimanama kugira ngo tugere ku ntego twiyemeje.
- Ikiganiro ku ishyirwa mu bikorwa ry’Imyanzuro y’Umwiherero wa 13 w’Abayobozi;
- Ikiganiro kigaragaza aho tugeze mu ishyirwa mu bikorwa ry’icyerekezo 2020;
- Ibyagezweho na za Minisiteri n’ibigo bizishamikiyeho, imbogamizi zahuye nazo n’ingamba zo kwihuta mu iterambere;
- Kurushaho kunoza imitangire ya serivisi;
- Hakozwe kandi ibiganiro mu matsinda byari bigamije gusesengura mu buryo bwimbitse ibibazo by’ingenzi no gufata ingamba zo kunoza imikorere zikaba zizitabwaho mu ishyirwa mu bikorwa ry’imyanzuro y’umwiherero.
Nyuma yo kungurana ibitekerezo hafashwe imyanzuro ikurikira:
1. Gufata ingamba zo gushyira mu bikorwa ibitaragerwaho mu cyerekezo 2020, bigashyirwa mu mihigo ya buri Rwego bireba kandi hagashyirwaho uburyo bwo kubikurikirana buhuriweho n’inzego bireba umunsi ku wundi (regular joint monitoring);
2. Kunoza ihuzabikorwa, imikoranire no guhanahana amakuru hagati y’Inzego zose z’Ubutegetsi Bwite bwa Leta n’Inzego z’Ibanze hagamijwe kunoza no kwihutisha ishyirwa mu bikorwa rya Gahunda za Leta zose;
3. Kunoza imitegurire n’imicungire y’amasezerano Leta igirana na ba rwiyemezamirimo, guhana abagize uruhare mu guteza Leta igihombo, kurangiza igaruzwa ry’imitungo yanyerejwe ku bahamwe n’ibyaha no gukurikirana abatarashyikirizwa inkiko;
4. Gushyiraho ingamba zo gukoresha umuriro ugenda wiyongera no kuwukwirakwiza hirya no hino mu Gihugu, hibandwa ku nganda, mu mashuri, mu mavuriro n’ahandi haba ibikorwa bihuza abantu benshi;
5. Gushishikariza Abanyarwanda gushyiraho ingamba zinoze ziborohereza gutekesha Gaz n’ubundi buryo bugezweho butabangamira ibidukikije, ibyo bigakorwa mu ngo, mu mashuri, mu magereza n’ahandi haba abantu benshi;
6. Gukomeza guteza imbere inganda zikorera mu Rwanda hagamijwe kugabanya ibituruka hanze no kongera ibyoherezwa mu mahanga no guteza imbere ibikorerwa iwacu (Made in Rwanda) kandi bikoroherezwa mu bijyanye n’itangwa ry’amasoko (procurement process);
7. Gutegura no gushyira mu bikorwa ingamba zihariye zigamije kurushaho kongera umusaruro harimo uburyo bwo kubona imbuto zo gutera zihagije kandi nziza ku gihe no kongera ibyoherezwa mu mahanga bituruka ku buhinzi n’ubworozi;
8. Kwihutisha ishyirwa mu bikorwa rya gahunda yo kuzigama no kwiteganyiriza mu buryo burambye no kubaka amacumbi aciriritse;
9. Kwihutisha ishyirwa mu bikorwa rya gahunda yo kunoza uburyo bwo gutunganya imyanda (waste management) mu Mujyi wa Kigali no mu Mijyi 6 yunganira Umujyi wa Kigali;
10. Guteza imbere ibikorwa bizamura Imijyi yunganira Umujyi wa Kigali kandi aho bishoboka hagashyirwa ibyicaro by’Inzego n’Ibigo bya Leta;
11. Gushyiraho gahunda yihutirwa yo kubyaza umusaruro ikibanza Leta y’u Rwanda yahawe na Leta ya Djibouti;
12. Kwihutisha ishyirwa mu bikorwa rya gahunda yo kwishyurana no guhererekanya amafaranga hakoreshejwe ikoranabuhanga (cashless payment) by’umwihariko mu Nzego za Leta;
13. Kunoza imitangire ya serivisi mu Nzego za Leta hitawe ku bipimo bigaragazwa n’inzego zibishinzwe no kongera umubare wa serivisi zitangwa hakoreshejwe ikoranabuhanga (Rwanda online services);
14. Gushyiraho ingamba zo kongerera ubushobozi gahunda ya mituweli (mutuelle de santé) ku buryo burambye;
15. Gushyiraho ingamba zigamije gutuma abakora mu rwego rw’ubuvuzi mu mavuriro ya Leta baguma muri ako kazi;
16. Kunoza imitangire ya serivisi mu mavuriro ya Leta, amavuriro y’abikorera n’ibigo by’ubwishingizi bw’indwara;
17. Gukoresha inzobere z’abaganga bakorera mu bitaro bya Kaminuza kwigisha abaganga n’abandi bakora umwuga w’ubuvuzi hagamijwe kongera ubumenyi n’umubare w’inzobere mu buvuzi;
18. Kunoza ireme ry’uburezi, hashyirwa ingufu cyane cyane mu kubona abarimu babyigiye kandi babishoboye, kongera ibikorwa remezo n’ibikoresho, gukora igenzura ngarukagihe no guteza imbere inyigisho z’Ubumenyi, Ikoranabuhanga n’Imibare (STEM);
19. Ikigo cy’Igihugu gishinzwe guteza imbere Amakoperative kirasabwa gukurikirana no gukemura ibibazo biri mu makoperative no gufata izindi ngamba za ngombwa zo kuyateza imbere;
20. Ikigo cyo Kwigisha no Guteza Imbere Amategeko (ILPD) na za Kaminuza zigisha amategeko birasabwa kongera imbaraga mu kwigisha amasomo yihariye atuma Igihugu kirushaho kugira inzobere mu mategeko atandukanye (different domains);
21. Inzego zose za Leta zirasabwa gukorana na IOS company kugira ngo ibe ariyo ibafasha gukemura ibibazo byose bijyanye no gutanga serivisi hifashishijwe ikoranabuhanga;
22. Gushyiraho ingamba zishimangira uburere bwiza mu muryango, n’izigamije gukumira no kurwanya ihohoterwa rishingiye ku gitsina no guca burundu ihohoterwa rikorerwa abana;
23. Kwihutisha kugeza mu gihugu hose imiyoboro y’itumanaho (communication network) no kuyibyaza umusaruro;
24. Gushyiraho sitati yihariye igenga Abakozi ba Minisiteri y’Ububanyi n’Amahanga n’Ubutwererane;
25. Gushyiraho ingamba zigamije guhindura imyumvire kugira ngo abantu barusheho kwiteza imbere aho gusaba gushyirwa mu cyiciro cy’ubudehe cy’abatishoboye;
26. Kongera ishoramari mu bikorwa bitandukanye by’ubukerarugendo cyane cyane ahakurura ba mukerarugendo benshi kurusha ahandi kandi bafite ubushobozi (ubukerarugendo bushingiye ku ngagi) no gusubiramo ibiciro by’ubukerarugendo.
Yanditswe na Chief Editor/MUHABURA.rw


text:
Ibikoresho by’imitamenwa kandi byogeye ku Isi kugeza n’aho kuri ubu hari za Kajugujugu z’intambara zikoze mu mitamenwa, inzu zifite ibirahure cyangwa ibindi bikoresho bikozwe mu mitamenwa, kimwe n’uko hari imitamenwa ikoreshwa mu kubika ibintu by’ubutunzi bukomeye.
Imitamenwa ariko nayo umuntu yavuga ko igira imiterere yashyirwa mu byiciro nka bibiri. Harimo ibikoresho bifite ubushobozi bwo kutamenwa kubera ibyuma bikozemo bikomeye kandi biremereye, kimwe n’uko ugukomera k’umutamenwa gushobora no guterwa n’uruvange rw’ibindi bintu byashyizwe hamwe, kugira ngo bibyare ubwo budahangarwa bwo kutamenwa n’amasasu.
Uko byagendaga ku rugamba mbere y’umwaduko w’ibifaru
Ubusanzwe akamaro k’ibifaru harimo gutwara abasirikare ku rugamba mu buryo butekanye, gushyira ingabo mu myanya yazo mu birindiro, gufasha mu bikorwa byo kuvura inkomere ku rugamba, gukora urukuta rukingira amasasu y’umwanzi ku rugamba, ibikorwa by’Ubutasi ndetse no kubasha kuvogera ibirindiro by’umwanzi bitagoranye.
Nk’uko tubikesha urubuga Musee de la guerre rw’imwe mu Nzu ndangamurage ibitse amateka y’ibifaru muri Canada, ubusanzwe izi modoka z’intambara zijya kwaduka, Ingabo z’Abongereza kugira ngo zigabanye ubukana n’umuvuduko w’umwanzi ku rugamba mu ntambara ya mbere y’Isi, byasabaga ko abasirikare babanza kubaka inzitiro z’insinga zizwi nka senyenge aho bakeka umwanzi hose.
Ikindi bifashishaga kwari ugukoresha imbunda zirasa urufaya rw’amasasu kugirango ruse n’urukoze urukuta rubuza umwanzi gukomeza abasatira, ibi kandi ngo byagize uruhare runini mu guhagarika imbaraga z’umwanzi mu ntambara ya mbere y’isi cyane cyane mu 1915 na 1916.
Uko Ingabo z’Abongereza zatangiye gucura ibifaru
Ibyo ariko Abongereza babibonye nk’ibintu bitazaramba maze bahimba ubu buryo bwo gukoresha imodoka z’imitamenwa.
Muri iyo myaka, Igihugu cy’u Bwongereza cyashyizeho Akanama kihariye mu ibanga rikomeye, kiswe The Landships Committee, maze gahabwa amabwiriza yo gukora inyigo yihuse y’uko hakorwa imodoka z’imitamenwa zakwifashishwa ku rugamba.
Ako Kanama kahise gakoresha ijambo “Tank” nk’ijambo ry’ibanga ry’uwo mushinga. Ubusanzwe Itanki, ni ikigega cy’amazi, muri urwo rwego rero, ngo igishushanyo mbonera cy’igifaru cyari cyakozwe, cyajyaga gusa neza neza n’ikigega kibika amazi.
Birumvikana kubera ko ibifaru byabaga bifite ubushobozi bwo kwihindukiza, kujya imbere cyangwa kuzenguruka impande zose ubu bwari uburyo bwiza bwo kubasha guhangana n’umwanzi, kumugabaho ibitero byihuse no kumusanga aho yabaga yihishe maze bikahamusenyeraho.
Ibifaru binashobora gukora urukuta, bigakingira ikibaba abasirikare bari kujya mu myanya yabo ku rugamba, kimwe no gutwara inkomere bazijyana aho kuvurirwa.
Muri iyi ntambara ariko, ibifaru byanenzwe umuvuduko wabyo ku rugamba ndetse kugeza n’aho ngo abasirikare bagenda n’amaguru babirushaga kwihuta. Ntibyabashaga kugenda ahantu hari ibyondo byinshi cyangwa ngo byurire imisozi.
Sir Douglas Haig wari Umugaba Mukuru w’Ingabo z’Abongereza yabaye nk’unenga cyane ibi byose, anategeka ko hakorwa andi mavugurura kuri ubu buhanga bw’intambara, cyane cyane nyuma y’aho itsinda ry’ingabo z’abanya-Canada zafashaga Abongereza ku rugamba ritakarije ibifaru bitandatu kuri birindwi byari ku rugamba rw’ahitwa Courcellette aho imbunda zikomeye z’ingabo z’Abadage bari bahanganye zamenaguye ibifaru byabo hafi ya byose, hakarokokamo kimwe gusa.
Izi ntwaro ariko ubusanzwe zakoreshaga imitende, zaje kwigirwa amayeri zishyirwaho iminyururu, bigirira akamaro cyane Abongereza mu myaka ya 1918-1919.
Kuva ubwo rero, ibihugu byinshi ku isi byahise bitangira igisa n’amarushanwa yo gucura no gukora izi modoka, ku buryo mu mbaraga igihugu iki cyangwa kiriya kigomba gukangisha ibindi, inyuma y’intwaro za kirimbuzi n’izindi zirasa kure, nyuma kandi y’igisirikare kirwanira mu kirere; amatsinda arwanisha ibifaru yigaragaza mu bigize uburinzi bukomeye bw’ibihugu.
Ibifaru kandi byongeye kwigaragaza cyane mu ntambara y’iminsi itandatu yahuje Abarabu na Israel mu 1967, ubwo ibya Israel byatsimburaga ingabo z’Abarabu mu Butayu bwa Sinai, iki gihugu kikabasha kunesha ibihugu birindwi by’Abarabu bidasubirwaho, kandi mu gihe gito.


text:
Urban Boys Ni Itsinda Rimaze Imyaka Icyenda Muri Muzika Nyarwanda , Bakora Injyana Zitandukanye Zikundwa Na Benshi Iri Tsinda Riginzwe N’abasore Batatu Aribo Safi, Nizo, na Humble G, Aya Mateka Yaba Basore Yatangiye Ubwo Bigaga Muri Kaminuza Nkuru Y’igihugu I Butare Ikindi Aba Basore Bamaze Kugira Ibigwi Muri Muzika Hanze Y’igihugu Cy’u Rwanda Ndetse No Mu Rwanda Iwabo .Â
Urban boys bazamutse bahagana nandi matsinda akomeye icyo gihe yabarushaga intambwe harimo KGB,THE BROTHERS,JUST FAMILY hamwe na DREAM BOYS aya yari amatsinda icyo gihe yarariho kandi akomeye ,URBAN BOYS ikomeza intambara ya muzika kugeza aho ubu ari itsinda mu Rwanda rifite ku mafaranga ndetse kandi rikomeye mu karere kibiyaga bigari
Dore Ibimenyetso Urban Boys yerekana Ko Aribo Bazatwara PGGSS6
Ubwo Ikinyamakuru Cya Yegob Twaganiraga Numwe Muri Aba Basore Bo Muri Urban Boys Ariwe Manzi James Uzwi Ku Izina Rya HUMBLE Gizzo Yadutagarije Ko Bahamya Ijana Ku ijana Iki Gikombe Cy’uyu Mwaka Ari Icyabo.
Mu Bimenyetso Yakomeje Kutwereka Harimo:
Kuba Aribo Ubu Bahagaze Neza Mu Bahanzi Bari Muri Guma Guma Y’uyu Mwaka, Ikindi Ni Uko Mu Bahanzi Bari Muri Iri rushanwa  Aribo Bamaze Mo Imyaka Myinshi Kurusha Abandi Dore Ko Bamazemo Imyaka Igera Kuri 4 Iyi Ikaba Ari Icuro Yagatanu. Akomeza Avuga Ko Kuri We Ntabwoba Nabuke Afite . Manzi James Ariwe Humble G Yakomeje Atwibutsa imyaka Bamaze Gutakaza Muri Muzika Ari Nayo Mpamvu Bumva Ko Mu Bantu Bitabiriye Iri rushanwa nta wabangwa Muntege
Mu Bimenyetso Yakomeje Kuduha Harimo N’ibitaramo Bya Mbere Bya PGGSS6 Bimaze Kuba Aribo Bari Kuza Ku Isonga Mu Kugira Abakunzi babishimira  Anatwibutsa Igitaramo cyabereye I Gicumbi Ko Byagaragaye Ko Abantu 80% Bari Bitabiriye Bari Abakunzi Babo. Twifuje kumubaza  Mu gihe habayeho kubura  cyangwa kutagitwara Iki gikombe Ubutaha Bazasubira mu irushanwa ,Yahise Akubita Agatwege Atubwirako Icyo Ntacyo Yabivugaho Ko Byaterwa Nagahunda Bafite Muri Uwo Mwaka Bityo Kuriwe Yumva Gusubiza Ako Kanya Yaba Ahubutse cyane aragiza atumenyesha ko itsinda ryabo rifite imyiteguro y’uburyo bazakira igikombe .andi makuru kuri aba basore ni ahubutaha.


text:
Mu mwaka w’ 1994, ubwo nyakwigendera Nelson Mandela yatangaga ubuhamya k'ubuzima bwe mu nyandiko yise “Inzira Ndende yo Kwibohora (Long Walk to Freedom)”, yagarutse ku birango by’umuyobozi nyawe.
Mandela yavuze ko umuyobozi ari nk’umushumba w’intama uziyoborera ahirengeye, maze izifite imbaraga zigafata iya mbere izindi zigakurikiraho.
Imiyoborere ishingiye ku bwizerane nibwo buryo bwiza bwo gukora nta rwikekwe, ni akabando gasindagiza Abasangirangendo batahiriza umugozi umwe kandi batumbiriye intego rusange.
Icyo Ijambo ry’Imana ritubwira
Imiyoborere myiza inavugwaho muri Bibiliya Yera ndetse na Torah, Kuva 18:1-20, 23,
Yetiro, sebukwe wa Mose amugira inama kubera ko yari ataramenya ibanga ry’imiyoborere myiza. “Ibyo ukora ibyo si byiza. 18 Ntuzabura gucika intege ndetse n’aba bantu muri kumwe uzabananiza; kuko inshingano iremeye kandi ntiwashobora kuyiheka no gukora uri wenyine. 19 None umvira ibyo nkubwira; ndakugira inama, Imana iyigufashemo. Ube ari wowe mushyikirwa w’amagambo w’abantu n’Imana ujye ushyira Imana imanza zabo: 20 kandi ujye ubigisha amategeko yayo, n’ibyo yategetse, ujye ubereka inzira bakwiriye gucamo n’imirimo bakwiriye gukora. 21 Kandi utoranye mu bantu bose abashoboye ubucamanza, bubaha Imana, inyangamugayo, banga impongano; ubahe ubutware, bamwe batware igihumbi igihumbi, abandi ijana ijana, abandi mirongo itanu itanu, abandi icumi icumi. 22 Bajye bacira abantu imanza zoroheje igihe cyose, maze izikomeye bajye rwose bazikuzanira. Niho uziyorohereza umuruho, nabo bazajya bafatanya nawe. 23 Nugira utyo, Imana ikabigutegeka, uzabishobora, kandi uba bantu bose buzagera iyo mugana kandi bafite amahoro.” 24 Mose yumvira sebukwe, akora ibyo yamubwiye byose.”"
Muri iyi mirongo yo mu gitabo gitagatifu, harabonekamo ibintu bitatu by’ingenzi:
- Abanyagitugu ni abayobozi babi
- Abayobozi beza ni abatega amatwi bakumva inama,
- Abayobozi beza bayoborana urugwiro.
Imiyoborere Ntangarugero ya General Musare ni Ntamakemwa
Ntawashidikanya, Jenerali Musare, umugaba mukuru w’Ingabo AN-Imbonezagutabara yujuje zirira ngingo ebyiri za nyuma zivugwa hejuru. Nanone kandi, ntawabura guhamya ko uyu mu Jenerali utuje kandi ucisha make ari intwari ikomeye ku mpunzi z’Abanyarwanda ziri mu burasirazuba bwa Kongo, kubera ko yakomeje kuzibungabungira umutekano kuva muw’ 1996. Abenshi mu mpunzi uhereye ku bana ukageza ku basaza, bamufata nk’umwambari ukomeye ubaba hafi mu kubarindira umutekano. Abenshi mu mpunzi ntibarageza ku myaka makumyabiri; ibi bikaba bisobanura ko ari abatabawe n’ingabo ayoboye. Nyamara uyu Jenerali Musare wabaye ikirangirire ntabwo azwi cyane, nubwo hari bamwe bagiye bumva amakuru avuga ibigwi bye mu mashyamba ya Kongo.
Ntayindi mpamvu, ni uko adakunda kwishyira hejuru no kwigaragaza cyane uretse, iyo bibaye ngombwa ku mpamvu zo kurengera impunzi z’Abanyarwanda..
Ni Imbata y’Amahoro
Kimwe mu bihe Jenerali Musare yavuye mu birindiro, ni mu gikorwa cyo gutanga intwaro cyabereye ahitwa i Kasiki iri mu ntara y'Amajyaruguru ya Kivu (Kongo). Icyo gihe yaboneyeho kugirana inama n’abayobozi batandukanye b’igihugu cya Kongo (RDC) barimo uwari Minisitiri w’Ububanyi n’Amahanga, Bwana Antipas Mbusa Nyamwisi, Guverineri w’Intara ya Kivu y’Amajyaruguru, Bwana Julien Paluku, abayobozi b’inzego z’ibanze za Kongo, abayobozi ba gakondo (chefs coutumiers) n’abayobozi b’Ingabo z’umuryango w’abibumbye zishinzwe kubungabunga amahoro muri Kongo (MONUSCO). Muri rusange, abo bavuganye bishimiye uburyo abonamo imikemurire y’ibibazo by’umutekano mu karere k’ibiyaga bigari. Ibi byatumye aba bayobozi batandukanye bamubonamo “imbata y’amahoro.”
Ndibuka ko Umujyanama wa Perezida wa Kongo mu birebana n’umutekano yambwiye ko abona Jenerali Musare ari umuntu wicisha bugufi, bityo akaba ashobora kungurana ibitekerezo n’abandi ku bibazo by’amahoro mu karere. Namusubije ko “Umuyobozi mwiza worohera abo ayobora bagakorera mu bwisanzure nta rwikekwe, ubundi agirirwa ikizere n’abo akuriye ndetse n’abandi bashobora kugendana mu nzira igana ku mahoro.”
Ni muri urwo rwego nyine, Jenerali Musare yashoboye kuyobora ingabo zabungabunze umutekano w’impunzi z’Abanyarwanda muri iyi myaka irenga icumi kandi tutibagiwe ko abanyemo neza n’abaturage ba Kongo..
Kugira ngo urusheho kumenya Inteko y'Abaharania Demokarasi, dusure aha:
http://www.nationaldemocraticcongress.org
cyangwa kuri Facebook:
http://www.facebook.com/NDCRwanda
no kuri Twitter @fkanyami.
Felicien Kanyamibwa, PhD
President, Inteko y'Abaharira Demokarasi
(Bishyizwe mu Kinyarwanda na Narcisse Seziragiha, Vice-President wa RUD-Urunana)


text:
Urwenya:Ibya Jyamubandi
Ibya Jyamubandi
Kera amapfa yarateye imyaka iruma mu mirima n'amariba menshi arakama. Umugabo Jyamubandi , umugore we n'abana bagatungwa no kurya ubusabusa ku buryo abana baryaga ibijumba gusa imboga zarabaye imboneka rimwe. Kera kabaye haza imiryango myishi gutabara akarere bari batuyemo maze babaha ibishyimbo. Bose bari bararambiwe kurya ibijumba dore ko n'amazi nyine yari imboneka rimwe bitavaga mu muhogo. Aho ibishyimbo bibonekeye Jyamubandi asanga ari bike maze abwira umugore we ati" Bariya bana baracyari bato bashoboye kurya ibijumba ntuzabampere udushyimbo ntituzi igihe imvura izagwira ntazabura imbuto baturiye tugashira.” Umugore abika udushyimbo ariko akajya akoraho duke akadutekera Jyamubandi. Kugira ngo abana batazibagirwa uko ibishyimbo bimera akabatekera ibijumba abigeretse ku bishyimbo. Ni uko umunsi umwe bajya kurya uko bisanzwe, se w'abana yicara hariya n'udushyimbo ku gasahani, abana na nyina bajya hariya n'ibijumba byabiriwe. Umwana muto muri bo aza kurabukwa igishyimbo kiza cyari cyafashe ku kijumba arakitegereza ariko ntiyakirya. Ni uko aragifata akinaga n'ingufu nyishi ku isahani ya se ati"jya mu bindi nawe, waje ute aha?" Se w'umwana ashigukira hejuru yumvise igishyimbo kibaraje ku isahani dore ko yari ayigerereye! Induru ayiha umunwa ati “noneho amarozi yatumye imvura itagwa bayataye mu isahani yanjye.” Ariruka ngo agiye kuraguza maze wa mwana ati “ndabirya dore igihe nabirebeshereje amaso gusa.” Udushyimbo umwana araturya maze se aho agarukiye aza avuga ati “namenye ko Rubwa utuye munsi y'urugo rwanjye ariwe wari ugiye kundoga.” Umwana ati “Rubwa yagorwa yagorwa! Nashatse gushyira igishyimbo mu bindi maze kuko wari uhuze ugira ngo kivuye hejuru none ngo Rubwa!” Kuva ubwo Jyamubandi abwira umugore ati “teka ibishyimbo byose bisigaye abana barye bahage ejo batazanterurana n'isahani.”
Shyiraho Igitekerezo!
Subscribe to: Post Comments (Atom)


text:
Twandikire
Kwandikira umuyobozi kugirango ubone amakuru yemewe n’amategeko
- Jya hano kugirango utange ikibazo, ku mugaragaro, uhabwe amakuru avuye ku bayobozi.
- Urashaka kubaza amakuru yihariye akwerekeyeho? Soma paji yacu y’ubufasha..
Kuvugana n’itsinda rya Sobanukirwa team
- Banza usome paji y’ubufasha kuko ishobora gusubiza ikibazo cyawe vuba.
- Byatunezeza cyane kumva ibitekerezo byawe ku bijyanye no gukoresha uru rubuga. Ushobora kuzuza iyi fishi, cyangwa ukatwoherereza imeli kuri team@sobanukirwa.rw
- Twebwe turi umuryango utegamiye kuri leta ntabwo turi ikigo cya leta.


text:
Gusohora ni igikorwa cyo kurekura amasohoro aturuka mu mabya (semen ) ndetse n’ uruvange rw’andi matembabuzi arekurwa n’utundi duce tugize imyanya myibarukiro y’ umugabo (accessory glands fluids ) byose bigahurira mu muyoboro w’ inkari ( urethra)
Gusohora ni igikorwa cyo kurekura amasohoro aturuka mu mabya (semen ) ndetse n’ uruvange rw’andi matembabuzi arekurwa n’utundi duce tugize imyanya myibarukiro y’ umugabo (accessory glands fluids ) byose bigahurira mu muyoboro w’ inkari ( urethra)
Nyuma y’uko ingo nyinshi zugarijwe n’ibibazo bikomeye by’isenyuka rya hato na hato ahanini bishingiye kukutubahiriza inshingano z’abashakanye neza,Gutera akabariro) twakoze ubushakashatsi ku bishobora gutuma umugabo atagatera neza bitewe no kurangiza vuba mu gihe umugore we atarageza ibyishimo bye ku ndunduro.
Ni byiza ko muri iyi minsi abantu bigaragara ko bihugiyeho,tugomba kubasobanurira uko ingo zubakwa binyuza ahantu henshi hatandukanye kugirango turusheho kubaka sosiyete nyarwanda bityo ibyo twibaza tubibonere ibisubizo.
Muri rusange bavuga “GUSOHORA VUBA “ iyo umuntu ( umugabo cg umusore ) asohoye atigeze abona umwanya uhagije wo gutegurwa ku byerekeranye n’ imibonano mpuzabitsina ndetse bikanaba bimutunguye atigeze yumva ashatse imibonano bihagije (minimal sexual stimulation & desire ).
Bishobora kuba iby’ ibihe byose (life-long or primary ) cg se byaraje nyuma ( secondary ) bitewe n’ impamvu runaka; nko
Kubagwa ,
Gukomereka ,
Indwara zo mu mutwe ,… Akenshi impamvu yabyo iba itazwi ariko muri rusange usanga ari
Uruhurirane rw’ indwara z’ ubwonko( imitekerereze ) n’ iz’ imiterere y’ umubiri w’ umuntu (psychological and physical conditions).
Kujya gukora imibonano utiyizeye ko uri buze gushimisha umukunzi wawe (underestimation ) nabyo biri mu bishobora gutuma utinda cg ukarangiza vuba.
Ubushakashatsi bwagaragaje ko abagabo benshi bashakanye n’ abagore babarusha imyaka basohora vuba kurusha abashakanye n’ abo bari mu kigero kimwe.
ICYO WAKORA KUGIRANGO WONGERE IGIHE CYO GUSOHORA :
Gufata imiti irwanya ubwoba uburakari no kwiheba (anxiolytic & anti-depressant medications)
Gukora imyitozo ngorora mubiri yoroheje mbere yo gukora imibonano.
Kwirinda kurakaranya n’umukunzi wawe mbere y’ imibonano
Kwigirira ikizere ko ushoboye
Gukorera imibonano ahantu hatanga umutuzo utikanga ko hari uri bubabone .
umwihariko ( situational delayed ejaculation ) : iyi bitewe n’ uwo mwakoranye imibonano uburyo mwabyinjiye mo .
Impamvu zishobora gutera gutinda gusohora twazikubira mu byiciri bibili ari byo :
Imitekerereze (psychological causes )
Imimerere y’ umubiri (physical causes )
Hamwe n’ibyo byose twavuze haruguru, igihe ubona ufite ubwo burwayi kandi warakoze ibyo twavuze haruguru ngo ukire wakwegera muganga akagufasha kuko biravurwa kandi bigakira cyane cyane ukwiye guhera ukora igenzura kwa muganga ngo urebe ko umubiri wawe uhagaze kuko hari igihe ubona bigenda neza nyamara bitifashe neza.
Ibitekerezo
Mugore washatseho cg wabyayeho ngwino twubake urwacu 0739735970 Kanda hano umusubize


text:
Twari dufite insanganyamatsiko yihariye yavugishije benshi igira iti “ Ndashaka gutera akabariro nonaha, iryo ni ijwi ry’umugabo.”
Mu byukuri ni igitekerezo cyatanzwe n’abagabo nyuma yo gusanga hari amapfa yo kudatera akabariro mu ngo nyinshi z’abashakanye.
Abagabo bagaragaje akababaro kabo ko kuba abagore barimo bagenda babatererana, bityo bakaba bari bakeneye inama za Pasiteri wacu ariko n’abagore babo bahari.Wari umwiherero urimo kwirekura buri wese akavuga ikimuri ku mutima
Umwe yagize “Ndabizi umugore araza kundakarika kubyo ngiye kuvuga ariko umugore wanjye ahora ambwira ko arwaye umutwe iyo mubwiye ko nshaka ko dukora imibonano mpuzabitsina.”
Undi mugabo yahise akoma mu mashyi ati “ Bivuge sha bivuge rwose, abagore bahorana impamvu zidashira, rimwe ngo barwaye umutwe, ubundi bari mu mihango, ubundi ngo barananiwe n’ibindi.”
Undi mugabo yagaragaje akababaro ke ati “Hari n’abagore baba badafite akazi bahora mu rugo , ntacyo bakoze umunsi wose ariko bakakubwira ngo barananiwe.”
Muri uwo mwiherero abagore ntibigeze babihakana cyangwa ngo banyomoze ko ataribyo.
Pasiteri ati “ Munyumve mwa bagabo, ibyo muba mwiteze ku mugore uvuye ku kazi saa tatu z’ijoro harimo kureba niba mu rugo ibintu byose bimeze neza, kureba niba abana bakoze umukoro ku ishuri babahaye; kumenya niba amafunguro yateguwe neza; gutera ipasi imyenda muzambara bukeye bwaho; maze akagera mu buriri saa tanu z’ijoro aziko agomba kuzinduka akajya mu kazi. Ese ubwo koko murumva yaba afite ubushake bw’imibonano mpuzabitsina?”
Pasiteri yagaragaje ko ibyo abagore bose baba babihuriyeho ariko nubwo bimeze bityo ubushakashatsi bugaragaza ko uko abashakanye bakora imibonano mpuzabitsina kenshi ari nako barushaho kubana bishimye, ko kutayikora hari umunezero baba barimo kwivutsa.
Inzobere mu by’ubuzima bw’abashakanye nazo zemeza ko byibura abashakanye bagomba gutera akabariro rimwe mu cyumweru. Ibyo rero usanga bitagerwaho ku bagore bafite akazi cyangwa se no kuri bamwe birirwa mu rugo.
Nubwo igikorwa cyo gutera akabariro ari ingenzi mu buzima bw’abashakanye , usanga akazi abagore bakora kabambura kugira ubwo bushake ndetse bakaba nta n’imbaraga bafite.
Igitandukanye no ku bagabo, ni uko abagore bakora akazi ko kubabeshaho bakagaruka bagakora n’akazi ko mu rugo , ibyo bituma bajya kuryama bananiwe cyane mu gihe umugabo we yiteze ko n’icyo gikorwa kigomba kubaho.
Pasiteri ati " Abagabo iyo batashye baricara bakaruhuka, akabanza akareba televiziyo arindiriye ko baza kuza kumwitaho nk’umwami mu gihe umugore atagira ako kanya ko kwitabwaho."
Nubwo Pasiteri yagaragarije abagabo impamvu abagore bafite ishingiro mu kudakunda imibonano mpuzabitsina rimwe na rimwe, yaneretse abagore ko ibyo bitagomba kuba impamvu yo guharika icyo gikorwa.
Ati “ Bagore izo ntabwo ari impamvu zo gutuma ubuzima bwanyu muvanamo icyo gutera akabariro, iki kiganiro cyari icyo kubakangura ngo mumenye ko hari ibyo mutarimo kuzuza mu buzima bw’abashakanye kuko ni igikorwa gishimisha.”
Umugabo watanze igitekerezo cye yagize ati " Byose biterwa na gahunda umuntu yiha, ntabwo wahora unaniye cyangwa uhuze iminsi irindwi kuri irindwi n’amasaha 24 kuri 24."
Iyi ni inkuru dukesha The Standard yanditswe n’umubyeyi ufite akazi, ufite abana, akanita ku rugo; agaragaza ko byose bishoboka bitewe n’uburyo umuntu yihamo gahunda.


text:
Urwenya-Amarira y'umugabo atemba ajya mu nda
Amarira y'umugabo atemba ajya mu nda
Umwana yitegereza se cyane kuko se yari afite inda nini, nuko ati "ariko papa rwose ubanza mama yarakuzengereje ubanza rwose agutesha umutwe ugahora urira," se yibutse ukuntu abanye neza n'umugore we nuko abaza umwana ati" kubera iki se sha," nuko umwana ati" none se ko numva ngo amarira y'umugabo atemba ajya mu nda ubwo iyo yawe ingana gutyo si amarira ayuzuyemo koko"
Shyiraho Igitekerezo!
Subscribe to: Post Comments (Atom)


text:
Ntago nibuka neza umunsi twamenyaniyeho bwambere gusa icyo sicyo cyangombwa, icyingenzi ni uko twamenyanye. Imyaka yarahise indi irataha, gusa uwo namenyanye nawe mumyaka cumi n’indi itambutse aracyari wawundi, aracyari umwe twicara tugatarama tukizihirwa, tukavuga utuntu n’utundi, aracyari umwe wibuka buri kantu kose kabaye yewe nabimwe mba ntibukaga y’uko byabayeho, aracyari umwe dusangira amarira mugihe iyi si yibiranduye, aracyari umwe dusangira ibyishimo mugihe ubu buzima bwadusekeje, aracyari wawundi …….
Ntago ari wowe wenyine waje mubuzima bwanjye, mbere yawe hari abari bahari nitaga incuti, ndetse yewe na nyuma yawe hari abaje yewe nanubu baracyaza. Muri abo hari abaje kuko ntayandi mahitamo bari bafite, muri bo hari abaje kuko hari ibyo babonaga duhuje kandi ko kugendana nanjye byari kugaragara neza mumaso ya rubanda, muri abo hari abaje kubera hari inyungu bakuragamo cyangwa se nanjye hari inyungu nakuragamo, muri abo hari abaje kuko murugendo rwabo rw’ubuzima icyo cyapa bagombaga kugihagararaho.
Ni benshi bakomeje urugendo kuko ntifuje kuguma mugikarito bifuzaga kumfungiranamo, ndivugira bamwe bumvagako ngomba kwemera ibyo bemera ndetse nkanakora ibyo bakora, nibenshi bagiye kuko natinyutse kuvuga mugihe bampatiraga guceceka. Nibenshi bagiye kuko nacyennye bakaba bari batewe ipfunwe no kongera kugendana nanjye; nawe se: ntaho twari tugihuriye, aho basohocyeraga sinarinkifite ubushobozi bwo kuhagera, aho bahahiraga sinarimfite ubushobozi bwo kuhahahira, uko bambaraga sinarinkibifite ubushobozi, n’ibyo bagenderagamo sinarinkibifitiye ubushobozi urumva twari guhurira hehe se ko impamvu bari bahari ari ukubera ibyo nari ntunze! nako ibyo twari duhuriyeho ahhh?! Gusa nanone muri icyo gihe hari abaje kubera ko bari babonye uwo bakandagira kumutwe, umwe bakoresha icyo bashaka ndetse no mugihe bashakiye; ngo ukurusha ubutunzi aba……… abo nabo bari inshuti da!!! Hari n’ abandi bagiye kuberako nagize ubutunzi, bamwe bifuzaga ko naguma muri kagatebo kamwe nabo, bamwe batewe agahinda ndetse n’ubwoba n’iterambere ryanjye, bamwe bifuzagako ibyiza byose bigomba gutangirira mugisekuru cy’iwabo bikarangirira kuri bo ndetse n’abazabakomokaho gusa, aha ndavuga bamwe bigambaga ko mbayeho kubwabo none nkaba ngiye kuba umuntu kugiti cyanjye!! Gusa nanone sinabura kuvuga ko hari benshi baje atari ukubera izindi mpumhwe ahubwo ari ukubera ibyo bazankuraho!!. Hari n’ abandi bagiye kuberako batashakaga kumva agahinda ndetse n’akababaro byanjye, bamwe bashakaga kumva ibyiza gusa noneho hari naba miseke igoroye bamwe baba muri paradizo bambwiyeko kuvuga ibyo nakorewe cyangwa ibyo nabonye bikambabaza ari ukugira inzika lol ” ngo ibyabaye byararangiye ugomba kubyibagirwa” nanjye nti cyereka ufite uburwayi bwihariye butuma igice cy’ubwonko gituma wibuka cyidakora naho uko byagenda kose uko wibuka ibyiza ninako wibuka ibibi; cyereka hari undi mugambi mubisha mfite nyuma yaho byakumvikana ariko nimba ndikuganyira ngo nduhuke uwo mutwaro ndumva ntacyibazo kirimo.
Ariko wowe ncuti magara warahabaye kugeza magingo aya!
Ntago wigeze umbuza kuba uwo ndiwe, wambwiyeko turi abantu kandi ko muri ubu buzima ibyiza n’ibibi bigendana gusa icyiza ari ukumva mugenzi wawe ndetse ukamubwirako atari wenyine muri uru rugendo kabone niyo ibyo yanyuzemo utarabinyuramo, ubu buzima burimo gutungurana kwinshi uyu munsi niwe ejo bishobora kuzaba ari wowe. Wambwiyeko mfite uburenganzira bwo guseka igihe nishimye ndetse no kurira igihe mbabaye mugihe akenshi tubuzwa kurira ngo ni ukwerekana intege nke zacu . Yego byemere ko ibihe urimo kunyuramo bitameze neza muri ako akanya kandi wemere wihe igihe cyo kubibamo ! erega turi abantu maye!! kandi niba wumva kurira hari icyo biragufasha bikore rwose! gusa wibuke ko utagomba gusinzirira muri ibyo bihe, urugendo rugomba gukomeza.
Nabonye wishimira insinzi yanjye nkaho ari iyawe, nabonye urizwa n’umubabaro wanjye nkaho ari uwawe, wabaye umwe mubo numva nasangiza buri ntambwe yose nteye muri ubu buzima, wabaye umwe mubo numva ko nabitsa inzozi zanjye, wabaye umwe numva ko nabwira byose ntabwoba bwo gusekwa cyangwa se gucirwa urubanza
Wambereye inshuti ndetse n’ umuvandimwe buriwese yifuza kandi nifuriza abo nkunda bose kuzagira. Warakoze kuba uwo uriwe!
Imigisha myinshi,,
“Dedicated to whoever you consider as a bestfriend”


text:
Uwo muryango wari ufite abana batanu watewe n’abantu bataramenyekana mu ma saa cyenda z’ijoro ryakeye.
Umunyamabanga Nshingwabikorwa w’akagari ka Munanira Nyiranzamurambaho Marie Goretti yavuze ko abateye urwo rugo babanje kwica inzugi zo mu nzu, umugabo akajya kureba ibibaye agahura n’abari baje kumwica bagatangira kugundagurana.
Nyuma bakomeje bamukurura bashaka kumujyana hanze ahareba ku ruzi rwa Nyabarongo , dore ko uwo muryango uturanye narwo aho rutandukanya uturere twa Ruhango na Karongi.
Baje kumwicira mu irebe ry’umuryango bamutemye, umugore we Uwimbabazi yumvise bikomeye aca mu idirishya arahunga. Ageze hanze uwari uhasigaye yahise avuga ngo araducitse nimumwice, baramwirukanka bashaka kumwica.
Nyiranzamurambaho ati “ Bamukubise umuhoro ufata intsina bituma akomeza kwiruka agira n’Imana itoroshi bari bafite igwa hasi bakomeza kuyishaka, bituma abacika.”
Uwimbabazi yahungiye bucece ku rugo rw’abaturanyi be ba hafi ruri mu ntera isaga kirometero n’igice, ababwira ibibaye bamufasha kuvuza induru maze abaturage baratabara.
Abatabaye bageze mu rugo rwa Hitimana basanga asigayemo akuka gace, abapfira mu maso bahita bajyana umugore we ku kigo nderabuzima cya Munanira ariko kuko yari yakomeretse bamutemye ndetse yanavunitse, bamwohereza ku bitaro bya Gitwe, aho akirimo kuvurirwa.
Mu gihe Hitimana yagundagurana n’abari baje kumwica, umwana wabo w’imfura w’imyaka 13 y’amavuko yahamagaye nyina amubwira ngo watabaye Papa, azi ko akiri mu nzu, agiye kureba ibyabaye bamukubita inkoni ngo nasubire mu nzu.
Uwo muyobozi yavuze ko polisi n’izindi nzego z’umutekano zageze muri urwo rugo zitangira gukora iperereza.
Abaturanye na Hitimana bavuze ko nta kibazo bari bazi yagiranaga n’abantu. Bavuze ko aherutse guhohoterwa n’abantu bakomoka mu karere ka Karongi bamwibiye ibikoresho yifashishaga mu kazi ke ko kubaza. Abo bantu ngo barazwi ndetse n’ibyo bikoresho yibe byarafatiriwe.
Umunyamabanga nshingwabikorwa w’akagari ka Munanira yavuze ko abateye urwo rugo bari bagamije kwica uwo mugabo, kuko ngo batigeze bareba imitungo yari afite irimo inka ebyiri n’igare ryari hafi y’aho bamwiciye, ahubwo bamaze kumwica bagatwara igikapu cyarimo imyenda na telefoni y’umugore.
Yasabye kandi abaturage gutangira amakuru ku gihe ku cyo babonye gishobora guhungabanya umutekano, no kubahiriza gahunda za leta batura ahatari mu manegeka, ahubwo bakajya ahagenwe, kuko ngo uwo muryango washobora gutabarwa iyo uba uturanye n’abandi, ariko ngo wari kure yabo, aho wahagarara ugatera ibuye muri Nyabarongo.
Ubuyobozi bw’akarere ka Ruhango bwateguye inama muri ako gace, iza kuba uyu munsi ku gicamunsi.
Mu karere ka Ruhango hamaze iminsi havugwa ubwicanyi butandukanye burimo umuryango w’abantu batandatu wigeze kwicwa mu Murenge wa Byimana, umunyeshuri washe akanatwikwa, n’abandi batandukanye.


text:
UBUREZI
Igitabo ‘intambara ikomeye’ cyateje impagarara i Save, hari abanze kwiga ngo isabato yubahirizwe
Frère Egide Nsabimana umuyobozi wa TTC Save
- Igitabo ’Intambara ikomeye’ ngo cyarabagumuye
- Basabye kuruhuka ku isabato, byanze barataha
- Umupasiteri umwe arashinjwa kubigiramo uruhare
- Akarere kasabye ko abana bagarurwa ku ishuri
Abanyeshuri umunani biga mu mwaka wa gatandatu w’amashuri yisumubuye mu ishuri nderabarezi rya Save (TTC Save), basengera mu itorero ry’abadivantisiti baretse kwiga ngo kuko ishuri ribambura uburenganzira bwo gusenga ku munsi w’isabato.
TTC Save ni ikigo cy’Abihayimana ariko gifashwa na Leta, kikaba kigwamo n’abanyeshuri b’amadini atandukanye harimo n’abadivantisiti b’umunsi wa karindwi bavuga ko bambuwe uburengenzira bwo gusenga ku isabato.
Kuwa Gatandatu ari nawo w’isabato abasengera mu badivantisiti b’umunsi wa 7 bahabwa umwanya wo gusenga kuva saa kumi n’ebyiri n’igice kugera saa mbili n’igice za mugitondo. Kuva saa mbili n’igice kugera saa tanu hakaba ugusubira mu masomo nyuma hakaba imirimo y’isuku, irangira abanyeshuri bajya mu byabo, saa kumi n’ebyiri z’umugoroba kugera saa moya n’igice abadivantisiti bagasubira ku gusoza isabato.
Umuyobozi bw’Ikigo Frère Nsabimana Egide yemeza ko batanga umwanya ungana kandi uhagije ku madini yose, gusa ngo bamwe mu banyeshuri basengera mu badivantisiti b’umunsi wa 7 biga mu mwaka wa gatandatu bavuze ko badashobora kugira icyo bakora ku isabato, bituma ishuri riboherereza ababyeyi babo ngo baze baganire ku myitwarire yabo ariko nabo baje bashyigikira ko abana babo bataha aho kutubahiriza isabato.
Yagize ati “Abo abana baravuze bati umudive ku isabato ntacyo agomba gukora ngo nibwo bakimenya ukuri, ngo hari igitabo bita intambara ikomeye, bati ntidushobora kuguma mu byaha…Tubanza kubatuma n’ababyeyi turabaganiriza, bahisemo kuvuga ngo bazagaruka baje gukora ikizamini cya leta n’ababyeyi babo banditse impapuro baziha ubuyobozi bw’Umurenge.”
Aba banyeshuri n’ubundi ngo bari basanzwe bikingirana mu mashuri no mu bwogero bagasenga ku munsi w’isabato.
Nsabimana Egide akomeza avuga ko mu gihe aba banyeshuri batemeye kuza mu kigo ngo bakurikize amategeko agenga abandi ngo bazakomeza babe hanze y’ikigo bazagaruke baje gukora ibizamini bya leta.
Igitabo cyitwa Intamba ikomeye n’umupasiteri uturiye ishuri nibo bagumura abanyeshuri.
Umuyobozi wa TTC Save Frère Nsabimana Egide avuga ko aba banyeshuri bagumuwe n’igitabo cyitwa “Intambara ikomeye” kigisha ko isi igiye kurangira dore ko batangiye kubikora muri iyi minsi ngo mbere batigeze babikora.
Yagize ati “Hari igitabo cyitwa ‘Intambara Ikomeye’ kigisha ngo isi igiye gushira harimo n’abana batubwiye ngo bajyaga babigisha bakababwira ngo ubundi barigira iki? Icyo gitabo twarakibambuye bwa mbere, ubwo hashobore kuba hari umupasiteri wabongeye ibindi.”
Uwo mupasiteri ukekwaho kugumura abo banyeshuri,ubuyobozi bw’ikigo buvuga ko butazi imyirondoro ye neza kandi ko kugeza ubu ari we ucumbikiye abo abanyeshuri mugihe bategereje kuzasubira ku ishuri bagiye gukora ibizami bya leta.
Ushinzwe uburezi mu Karere ka Gisagara Bigira Alexis avuga ko icyo kibazo bacyumvise ndetse ko bari bumvikanye n’Ubuyobozi bw’ishuri ko bureka abo banyeshuri bakagaruka kwiga ndetse bagahabwa uburenganzira bwabo bwo kubahiriza isabato nk’uko babisabye.
Yagize “Ikibazo turacyizi ndetse twanaganiriye n’ubuyobozi bw’ikigo ndetse n’abana ariko twagihaye umurongo, twabwiye ubuyobozi bw’ikigo ko buri munyeshuri aba afite ubwisanzure ku idini rye kandi ko atagomba kuvutswa kubera imyemerere ye, dusaba ubuyobozi bw’ikigo ko bwahamagara abana bakabagarura, bakiga niba ari ibizamini bakabishyira ku yindi minsi haba hariho kuwa Mbere, kuwa kabiri n’ubwo bakibashyirira ku Cyumweru kubera ko ari abadive ntacyo byahungabanya kuri bo.”
Bigira Alex avuga ko biteganijwe ko aba banyeshuri bagaruka kwiga kuri uyu wa 19 Nzeri 2016.
Mu Ishuri rya TTC Save hari abanyeshuri barenga 180 basengera mu idini ry’abadivantisiti b’umunsi wa 7, abagera ku 8 bonyine nibo banze gusenga ku masaha bahawe.
IBITEKEREZO
-
aba bana ni intwarane za kristo pe!
-
Abo banyeshuri bakomeze bihangane ni ibyanditwe biri gusohora kandi sibo gusa natwe muri TTC mbarizwamo niko bimeze mudusengere cyane
-
Abo banyeshuri bakomeze bihangane ni ibyanditwe biri gusohora kandi sibo gusa natwe muri TTC mbarizwamo niko bimeze mudusengere cyane
-
Bagombakumera Nkameshake Shaduruka
-
Ababana uwiteka abahe umugisha ntawakoreye imana ngoyikorere amaboko imana ibongere imbasaga nukuri
-
Ababana uwiteka abahe umugisha ntawakoreye imana ngoyikorere amaboko imana ibongere imbasaga nukuri
-
Abo bana mbashimiye uburyo bahagaze kumyizerere yabo Imana ikomeze kubabashisha.
-
Abo bana bahagaze neza mu byizerwa rwose kuko najye ndangije amashuri yisumbuye kandi nagize amanota meza kuruta abandi nabagenzi banjye nyamara twaruhukaga isabato Yehova arakomeye ntazatuma ubwoko bwe buseba
niyo bapfa bagahara ubuzima bwabo.
-
Icyangombwa nukumvira Imana kuruta nkwumvira abantu ,kandi ukora Ubu, Imana ishaka azahoraho iteka ryose
-
Icyangombwa nukumvira Imana kuruta nkwumvira abantu ,kandi ukora Ubu, Imana ishaka azahoraho iteka ryose


text:
Kuva kuri uyu wa mbere tariki ya 15 Mutarama 2018, I Kabuga mu murenge wa Rusororo akarere ka Gasabo hatangiye amahugurwa y’Abaveterineri (abavuzi b’amatungo) aho bagiye kwigishwa ibijyanye no kugendana n’aho iterambere rigeze mu mwuga wabo hagamijwe kongera umusaruro w’ibikomoka ku bworozi no kongera umusaruro wa gahunda ya girinka.
Aya mahugurwa yatangiye kuri uyu wa mbere tariki ya 15 Mutarama 2018 azamara igihe kigera ku minsi 7 bakora pratique na theori aho abayitabiriye bazigishwa amasomo agera kuri 36 harimo gutera intanga inka, kuzisuzuma bakamenya niba zihaka, uburyo bwo kuzitaho hagamijwe kuva mu bworozi gakondo bakajya mu bworozi bw’Inka zitanga umukamo mu rwego rwo kuzamura ubukungu n’imibereho y’abaturage.
Dr.Rubagumya Emmanuel, umuyobozi wa Organization for Agriculture Support Services (OASS), akaba n’umujyanama mu karere ka Gasabo, yavuze ko ubusanzwe hariho umuco wo kubangurira Inka utuma iyo zifite indwara zakwanduzanya, bityo kuzitera intanga bikazafasha mu kwirinda uko kwanduzanya.
Dr.Rubagumya yavuze kandi ko muri aya mahugurwa barimo guhugurwamo n’abahanga mu buvuzi bw’amatungo biteze kuzungukiramo byinshi.
Atangiza aya mahugurwa, umuyobozi w’akarere ka Gasabo Rwamurangwa Stephen, yashimye OASS n’umuryango world vision international bafatanyije gutegura aya mahugurwa yongeraho ko nk’akarere bazakomeza kubaba hafi mu kubongerera ubushobozi ndetse no muri gahunda y’akarere bakazajya bita mu gutegura amahugurwa ahoraho kugirango abaveterineri bajyane n’aho ibihe bigeze mu nshingano zabo za buri munsi hagamijwe kunganira gahunda ya Girinka.
Aya mahugurwa yateguwe n’umuryango OASS,akarere ka Gasabo bafatanyije na world vision international akaba yitabiriwe n’abaveterineri bagera kuri 21 baturuka mu mirenge yose igize akarere ka Gasabo.


text:
Urwenya: ”Bonne chance wihangane”
”Bonne chance wihangane”
Umusore yahuye na cherie we wapfushije nyina atabimenye, ariko akaba yaramwiyemeragaho ngo azi igifaransa kandi mu byukuri nta kigenda. Umukobwa yari yambaye akamove kukuboko
umutype ati cherie sinamenye ko wagize ibyago ariko nukuri bonne chance wihangane.
Umukobwa ararira umutype ati “iyo mbimenya mba naraje muri entrainement gusa wihangane ku munsi wa anniversitaire nzagukorera multiprise ahubwo reka dushake remplacement(deplacement) tuve aha, cherie ndagukunda justement.”
Shyiraho Igitekerezo!
Subscribe to: Post Comments (Atom)


text:
Uko bukeye nuko bwije ikoranabuhanga niko rigenda ryunguka ibintu bishya kugeza aho kuri ubu kuva mu mwaka wa 2022, igihugu cya Singapour giteganya gutangira gukoresha imodoka zitwara abantu zitagira abashoferi nyuma y’ikoreshwa ry’indege zitagira abapilote.
Leta ya Singapour ivuga ko izo modoka zizajya zica mu turere dutatu turimo imihanda idakunze kugaragaramo urujya n’uruza rw’abantu. Iyi mihanda ngo niyo yagenewe kugendeshwamwo aya mabisi atagira abashoferi gusa.
- Kaminuza ya Nanyang Technological yo yatangiye gukoresha izi modoka
Izi modoka zitwara abagenzi zizafasha mu duce tutarangwamo abantu benshi, hafi y’imihanda ikunze kunyuramo amagariyamoshi ndetse n’ahanyuraga amabisi manini.
Igihugu cya Singapour gifite abaturage benshi bituma kizera ko ubwo buhanga bwo kudakoresha abashoferi buzafasha mu bibazo by’ubutaka n’amikoro make y’abantu.
Khaw Wan, Minisitiri ushinzwe gutwara abantu n’ibintu yagize ati "Izi modoka zizafasha abantu cyane mu buryo bwo gukora ingendo zabo za buri munsi bitagoranye cyane cyane ku bageze muza bukuru. Imiryango ifite abana bakiri bato ndetse n’ifite abafite ubumuga".
- Taxi zitagira abashoferi nazo zamaze kugeragezwa muri Singapour
Izi modoka zitagira abashoferi zizaba zije gusimbura izari zihasanzwe, kandi zizakora ahanini mu masaha akuze atagaragaramo urujya n’uruza rw’abantu.
Ubusanzwe nta murongo w’imodoka ukunze kurangwa muri Singapour ugereranije no mu bindi bihugu byo mu majyepfo y’umugabane wa Asia, kubera ukwiyongera kw’imihanda na politike yo guteza imbere uburyo bwo gutwara abantu.
Ku ikubitiro mu mwaka wa 2022, iki gihugu cyizeye kuzahita gifata iya mbere mu ikoreshwa ry’ubuhanga bwo gutwara abantu mu modoka zitagira abashoferi.
Daniel MUKESHIMANA/Umubavu.com


text:
A MOMENT IN BELGIUM PART 2
ati: sha jona! Ihangane wongere unsomere ibyanditse kurako gapapuro kuko ndumva bidashoka,ahari njye ubanza ndimo gusoma nabi sha!
Njye:yoooh! Sha nanjye numiwe pe! Gusa reka ngusomere nkuko ubinsabye, umva handitse ngo:”…….
niba utarasomye A MOMENT IN BELGIUM PART 1 yikurikire hano
https://dusabane.wordpress.com/2017/03/03/a-moment-in-belgium-part-1/
Part 2
Njye: yoooh!sha nanjye numiwe pe! Gusa reka ngusomere nkuko ubinsabye, umva handitse ngo:”” bana banjye rero, George na jonathan, uyu niwo mwanya ngo mbabwire ibanga nabahishe kuva kera, bana banjye uko mwakuze mukundana azabe arinako murinda mupfa mugikundana, kandi muzafashanye muri byose, icyo nshaka kubamwira rero nuko mwembi mutavukana kuko jonathan we namutoraguye ari agahinja ubwo nari mumugi wa bruges bisa nkaho nyina yamutaye, mpitamo kumuzana ngo murerane na George,ndetse mama wa George nawe ntiyambera ibamba, ahubwo ariyoroshya turabarera nubwo we atabashije kubakuza, gusa rero bana banjye muri abavandimwe beza kandi uko mwabanaga mutaramenya ibi, abe ariko mukomeza kubana ! murakoze kandi muzahirwe mubyo mukora byose!””
Mwabantu mwe narangije gusoma numva umutima ugiye guturika, mbese hahandi umuntu agira agahinda namarira akanga kuza ahubwo umutwe ukamurya birenze! Twakomeje muribyo ngiye kumva numva George amfashe akaboko arambwira ati: sha jona! Nubwo bwose ntigeze menya ko tutavukana, njye ndakomeza mbifate nkaho ntabizi ndetse bitigeze binabaho kuko njye mbona ntawundi muvandimwe wabaho ukuruta! Kandi buriya ibintu byose ni mumutwe, ahubwo haguruka utangire utegure ejo hazaza hawe!
Njye: yooooh! Sha geo! Urakoze cyane kandi nanjye ndagusezeranya ko ntazigera mba mubi imbere yamaso yawe kandi nzajye nkubaha nka mukuru wanjye tuvukana neza munda! Ahubwo mugani wawe,reka ndebe muri ya kofi ya data ndebe ko harimo duke natangiza umushinga! George: yeeeh! Nonese ubwo ufite iyihe gahunda mumutwe jona!? Njye: nyine numvaga nagura akagare nkajya nshuruza utujus two nkunkwa nudukati nkatuzereza munkengero zumugi hose!
George: yoooh! Wapi sha jona! Njye ahubwo numvaga wafata aka kamodoka data yajyanaga ugashyiramo ayo majus niyo migati ndetse nutundi tuntu twinshi abantu bakenera, maze ukajya ushyira abanyeshyuri biga muri iriya college iri hano hirya, kandi njye mbona bagura sha jona! Njye: yeeeeh! Ibyo ndabyumva ariko se, amafaranga yo kurangura ibintu byuzuye akamodoka nayakurahe sha!?
Ubwo George yahise ajya mumyenda ya data afata ikofi arebyemo abonamo amafaranga ariko araza ahita ambwira ati: fata aya yose, ndaza kureba inshuti yanjye twiganaga ndebe ko yagira icyo idufasha sha jona! Kandi ntugatinye umurimo ngo abo mwiganye bazajya bakubona baguseke! Njye: eeh! Yewe nibashake bazisekere sha! Gusa nanjye ndumva ibyo aribyo byaba sawa kuko bariya banyeshuri bagira n’amafaranga kandi baba banashonje!
Ubwo umugambi twawuhuje dutyo ndetse iminsi ikomeza kwicuma ntangira ibikorwa byanjye, birumvikana na George yari yaragiye mugisirikari nkuko byari indoto ze, ubwo njye ntahandi nabaga uretse aho data yadusize njye na George ndetse hari nabyinshi nagombaga kurinda kuko George yansabye kuhaguma nyuma yo gushyingura data!
Njye nabyukaga mucya kare nkajya kukazi, birumvika ibyo kwiga byabaye bihagaze, gusa uko nakomezaga gucuruza ayo ma jus niyo migati niko nakomeje kugenda menyerana n’abanyeshuri bariabaclients banjye ndetse ubona baranyikundiye cyane,bamwe nkabaha ideni ejo naza bakanyishyura mbese ibintu nza kubimenyere akazi gatera imbere mba umuntu uzwi cyane muricyo kigo! Umunsi umwe ndimo gutaha kumugoroba,nibwo nafashe agaphone mpamagara George, ngize nimana aranyitaba ndavuga nti: hallo! Mon frère! Nawe ati: hallo! Yoooh! Umeze ute se jona!? Nanjye nti: sha ndaho kabsa ntakibazo ndetse business irimo kugenda itera intambwe ntakibazo kabsa! Wowe se sha!?
George: sha ndumva aribyiza ntakiazo kandi courage, gusa nanjye ubu maze kuba umusirikare ukomeye ndetse hari nikizamini twakoze ndusha abitwa ko bize university none muminsi irimbere nzerekeza mumugi wa NAMUS kwiga ibijyanye nibitwaro bikaze cyane! Njye: wow! Mbega byiza wee! Wabona utabaye umu……… …… ntararangiza mba mbonye imbere yanjye umukobwa wambaye imyenda ya college nacururizagamo, arikumwe numughungu ndetse mbona basa nkaho barimo gutongana cyane,ibyo sinabyitaho nkomeza kuvugana na George, gusa ngiye kumva numva igihungu gikubise umukobwa urushyi rwiza nkebutse nsanga kirimo kumuhondagura imigeri umukobwa yaguye hasi.
Ubwo njye bitewe nukuntu nakundaga abanyeshuri bo muriyo college, nahise nsohoka mukamodoka vuba vuba mfata igiti cyaraho hafi njya gutabara, mwabantu mwe nakubise umusore numjinya mwinshi cyane kugeza hahandi apfukama akansaba imbabazi! Ubwo nanjye nahise mubwira nti: haguruka vuba umve mu maso! Umusore ahita agenda yiruka amaguru ayabangira ingata! Ubwo njye nahugiye mukureba ukuntu umusore arimo kwiruka ngiye kumva numva umuntu ankozeho inyuma mumugongo,nkebutse mbona ni wa mukobwa numva agahinda karanyishe bitewe nuko yari mwiza cyane ndetse nukundu bamugaraguye hasi bagahondagura.
Nakomeje kwitegereza umukobwa,ngiye kumva numva aravuze ati: urakoze cyane muvandi kandi imana iguhe umugisha! Njye: yoooh! Ntakibazo! Burya mubuzima ni ugutabarana kuko ntawumenya ejo he hazaza! Ariko se buriya yakuzizaga iki! Umukobwa:cyahe se we!ko abahungu biki gihe ntazi uko babaye! Nyine ejo niviriye kwishuri , munyuraho yaparitse imodoka ye, arampagarika ndanga ubwo nibyo aje ambaza abonye ntamwitayeho umujinya uramurenga atangira kunkubita! Njye: yeeeh! Ariko Mana! Ubwo se wowe iyo uhagarara ukumva icyo ashaka kukubwira ko wasanga wenda yashakaga kuguha ka lift!
Umukobwa: hhhum! Nonese kuba nza kwishuri na bus, nukuvuga ko nta modoka iwacu dufite ziba zirimo gupfa ubusa! Njye nitegera bus kuko mba shaka kuzana n’abandi bantu ikangeza epfo hariya nkaza namaguru gusa abasore biki gihe we!!!! Njye: yoooh! Humura rata, buriya ntazongera abonye isomo! Ahubwo reka nkureke utahe witunganye dore cyakwanduje!
Ubwo njye nahise musigaho, nsubira mukamodoka kanjye nditahira nawe afata inzira arataha. Nageze murugo nkibisanzwe ninjira muri douche ndakaraba ndangije ninjira mucyumba cyo data yaryamagamo ngira ngo mpakore isuku kuko mugitondo nta kanya nagombaga kubona, mugiye narindimo gushyira utuntu dutandukanye kumurongo mba nguye kuri album irimo amafoto menshi cyane ntangira gureba nkabona mo amafoto ya kera cyane, nkomeza kurambura ngera kwifoto iriho njye na George mama we aduteruye twembi! Iyo foto nayitinzeho cyane kuko yanteye kwibaza byinshi kumpamvu ababyeyi banjye baba barantaye bikanyobera!
Ntakindi nakoze, nahise nkuramo iyo foto ngira ngo njye nyitwaza kumufuka wanjye, gusa nkimara kuyikura muri album mbona inyuma yayo hari agapapuro bisa nkaho kanditswe kera cyane, ndakarambura ntangira kugasomaaa ………..
.CYOREE! AKA KO SE KANDI KANDITSEHO IBIKI!?
NTUCIKWE PART 3…..LOADING……….
https://dusabane.wordpress.com/2017/03/10/a-moment-in-belgium-part-3/


text:
FIRST SIGHT PART 3
Aho twagarukiye ubushize!
.
barinjira imodoka zihita zerekera zigenda ziherekeje ikamyo. Mwabantu mwe numvise ubwoba bunyishe, kumtima nkibaza nti:” ese nigute papa yaba afite ibyubahiro bingana gutya! Kandi murugo aba ntanamafaranga yifitiye!?’’’
.
PART 3
.
Nakomeje kwibaza kuribyo bikanyobera, kumutima nti:” cyangwa uriya Ntago ari papa mbonye!?” ibintu byaranyobeye mbura icyo nemeza nicyo ndeka mpita mfata urugendo ndigendera njya murugo, nageze murugo bwije cyane kuburyo nagombaga kubanza gukomanga bakankingurira, ubwo ntakindi cyabaye narakomanze ngize umwaku haza gufungura mama, ubwo nahise nitegura amagambo agiye kumbwira . yarafunguye arandeba ngiye kumva numva aravuze ati: iyo menya ko ari wowe sinari buze gufungura! Nanjye nti: hhhm! Kuberiki se mama!? nawe ati: ntasoni gutaha aya masaha nkaho uri nyirurugo, Cyangwa nawe urashaka kuzomongana nka mukuru wawe Enock tutazi iyaba!? Njye: hoya reka reka njye sinabikora, ese koko mama buriya Enock yaba abahe ko na nimero ye itajya icamo!?
.
.
Mama: hhhm! Naba nkubeshye jack! Gusa nanjye uriya mwana antera ubwoba cyane! Njye: egoko mana yanjye! Nonese ko mbona mutanamushakisha ahubwo mukituramira namahoro!? Mama: ariko se wa mwana we, urumva nafata umwanzuro njyenyine kandi mbona papa wanyu aba atabyitayeho,do ndamubwira burigihe ariko ntagire icyo ansubiza. Njye: yeeeeeh! Ese ubundi mama, papa yaje cyangwa aracyari kukazi!? Mama: reka reka ntago araza, kuberiki se ubimbajije jack!? Njye: eee! Ma, uziko……………….. ngiye kumubwira ko namubonye ahantu , kumutima hati:” reka buretse kubimubwira atakubaza aho warugiye muriryo joro!’’ ubwo njye ntakindi nakoze nahise nziba ngiye kumva numva mama ahise ambaza ati: niki se ko utavuga !? njye: nyine naringiye kuvuga ko papa aramutse abigizemo uruhari byatworohera kubona enock gusa nuko mba mbona nawe ataboneka! Mama: niko biri mwana wanjye, gusa nyine reka tubireke wenda azageraho abyumve.
.
.
Njye: cyakora da, ntamamvu yo kwihutisha ibintu cyane,ese ba Brigitte bazataha ryari ma!? Mama: sinamenya ariko ndumva habura igihe gito cyane! Njye: ese ubundi mwazamuzanye akajya yiga ataha sibyo byiza ma!? Mama: hoya mureke agumeyo nibwo azajya yiga neza! Ahubw vamumuryango nkinge njye kwiryamira ndabona so atinze kuza! Njye:sawa nanjye reka njye kwiryamira ndumva nta nibiryo nshaka! Ubwo nahise njye mucyumba cyanjye ndaryama dore ko numunaniro wari wose. Nararyamye mera nkuwapfuye mpaka ejo saa sita gusa inzozi narose muriryo joro zo ntizari zisanzwe,nibaza ukuntu narose ndimo kwiruka cyane nahagiye ntazi ikirimo kunyirukansa bikanyobera noneho nakwishakamo aho naruhukiye nkahabura bikarushaho kunshanga, kumutima nti:” ese niki cyanyirukansaga, ese basi bwo nihe naruhukiye!!?” ibintu byakomeje kunshaga ariko ngerageza kubyikuramo ndahaguruka nkaraba mumaso, birumvikana kwishuri ho sinarinkigiyeyo kuko amasaha yari yansize kandi nurugendo nagombaga gukora rwari rurerure.
.
.
Ubwo njye nahise nigira inama yo gufata amakayi nkaba nsomera murugo, gusa ngifungura bag yanjye mbona agapapuro karaguye ndebye nsanga ni kamwe lilian yanditse, mpita nibuka ko mfitanye gahunda nawe ariko nkumva namuhakanira kuko ntashakaga no kongera kumuvugisha bitewe nuko abantu bamufataga nka chr wanjye kandi ntamukunda, ubwo nahise mfata agapapuro nkarambika kumeza ntangira etude yanjye , gusa nkumva binyanze munda nza kugeraho ndagafata mpamagara za nimero, ngiye kumva numva ziciyemo ndetse ahita anitaba ati: hello! Jack! Njye: yeeeh! Umenye gute se ko arinjye kandi nta nimero yanjye warufite!? Nawe ati: umva yewe! Shahu se wavuze ko wantindiye, uziko kuva ejo nacigatiye phone muntoki ngira ngo ndebe ko wahamagara! Njye: hahahaha!ariko nawe ntugashyiremo ibikabyo byawe lilian, ubwo wacigatira phone utegereje ko umuntu aguhamagara koko!? Lilian: egoko mana, nibyo rwose sinkubeshya ,ahubwo se jack…… nanjye nti: vuga ndakumva!
.
.
Lilian: ko ntacyo umbwira kubijyanye nayagahunda!? Njye: ahubwo nyine naringiye kukubaza ngo nze kuhagera nka saa ngahe!? Nawe ati: nibura nka saa kumi nebyiri nibwo byaba byiza, ese ko uyu munsi utaje kwiga byagenze bite!? Njye: sha nyine…….. ntarakomeza phone ihita icika nyirambika hasi nkomeza kwiyigira. Hashize akanya numva hanze yurupangu rwo murugo haparitse imodoka, mpita mpaguruka ngo ndebe mwidirishya nsanga ni papa uje muri taxi voiture, nakwibuka uburyo namubonye kumugoroba, nibyubahiro yarafite, ibyegera nimodoka yagendagamo nkumva ngizemo ubwoba kuko nabonaga uburyo aje murugo ameze nkumuntu udafite amafaranga ndetse kugeza naho atega taxi voiture, nibazaga byinshi ndetse nkagera aho ngira ngo ndimo kurota, kumutima hagahora hambaza ikintu kimwe hati:” ese papa ni muntu ki koko!?”
.
.
Ntibyatinze rero papa yaraje yicara muri salon umunaniro ari wose, ubwo birumvikana mama yagombaga kumutegurira icyo kurya gusa natangajwe nuko mere atigeze amubaza aho yaba yaraye cyangwa ngo amubaze gahunda zakazi yarayemo ahubwo nkabona bimeze nkibisanzwe. Nakome kubitekerezaho ngezaho ndavuga nti:” apuuuh! Nubundi ibi ntibindeba reka niyigire ntazatsindwa!” ubwo nakokemeje kwiga mpaka saa kumi nimwe nigice, mpita nitegura kuko narimfitanye gahunda na lilian saa kumi nebyiri. Narangije kwitegura mpita nsohoka ntanikindi nkoze kuko haburaga agahe gato ngo nkererwe, nabaye nkigera hanze yurupangu mbona imodoka iraje ihita iparika imbere yanjye ndebye mbona harimo umusore ukuri muto ariko wibigango, ngiye kumva numva aravuze ati: hey! Ni wowe jack!?
.
.
Nanjye nti: yego ninjye kuberiki se boss!? Nawe ati: eeeeh!byiza cyane! Siharumuntu mwari mufitanye gahunda!? Nanjye nti: yego kbsa arahari witwa lilian, niwe ukuntumye se!? undi nawe ati: yego ahubwo injira vuba utamukereza!. Ubwo njye nahise ninjira imodoka ntabwoba ndetse niacara imbere tugenda tuganira, ngiye kumva numva arambajije ati: niko se jack we! Lilian muziranye hehe!? Nanjye nti: tuziranye kwishuri turigana, ahubwo se wowe ni mushiki wawe!? Undi nawe ati: hoya ntago ari mushiki wanjye sha! Njye: eeeeeh! Ubwo nahise numva icyo uricyo! Nawe ati: yeeeeh! Nigiki se kandi ubwo!? Njye: uri chr we! Nawe ati: hhahahahahaha! Sha uramenye kabsa utazanabivuga harabakumva, urabona ntagikunze ubuzima bwanjye sha!? Njye: yeeeeh! Nonese ubaye we haricyo waba!? Undi nawe ati: sha have gabanya imiteto yawe aho ngaho, ubwo uzi abantu biruka inyuma yuriya mukobwa abaribo cyangwa urimo gupfa kwivugira!? Njye: eeeeh! Ko numva bitoroshye se nagato mn! Arongera ati: ahubwo sha jack we! Nundi munsi tuzongera guhura uzirinde kuvuga izina lilian turi kumwe, nimbi udakunda ubuzima bwawe njye ndacyabukunze! Njye: sha sawa ntacyo! Ariko………… ntararangiza aba araparitse ati:dore turahageze nubwo bwose wanyirije iwanyu ntegereje ko usohoka!
.
.
Bjye: hano niho kuri blue sunlight bar se!? nawe ati: naho ngaho injira urahita ubona abantu bakugeza aho ari! Ubwo nanjye nahise ninjira gusa ngumva ngizemo akantu kubwoba ariko nkikaruma. Nabaye nyinjira mbona haje umukobwa usa nkaho ahakora arambwira ati: nkurikira jack we! Njye: yeeeeh! Ngo……….. ntarakomeza mbona umukobwa yagiye nanjye mpita mukurikira gusa nkibaza ukuntu ibintu birimo gukorwa bikanyobera. Twaragiye tinjira mucyumba giteguye neza ndebye nsanga niho lilian yicaye ndetse amajus nibiribwa byinshi byuzuyaho sinakubwira. Ntakindi cyabaye,umukobwa yahise ahaguruka arampobera ndetse anansoma kwitama ampa nibyicaro ati: icara ngaho aho wateguriwe!
.
.
Njye: ese lilian! ko mbona ibi bintu bidasanzwe bite!? Nawe ati: yego kbsa ntibisanzwe ariko nyine kubera wowe byakozwe! Njye: yoooooh! Urakoze disi ndumva nishimye cyane ndetse birenze! Lilian: wahora niki ko njye numva byandenze, ahubwo se jack….. nanjye nti: karame lilia, komeza ndakumva! Nawe ati: urabona ibi haricyo bitwaye!? Nanjye nti: umva sha, cyava hehe se ko ari ibyiza gusa! Lilian: nonese jack we,ijambo ryiza wumva ko umuntu yakubwira ni irihe!? Nanjye nti: hhhm! Iryo yambwira ryose ripfa kuba Atari ribi! Lilian: hahaha, ariko nawe, ubwo se…….. atarangiza mbona amasoni aramwishe atangira kureba hasi! Twaraganiriye byinshi byiza ariko mbona amasaha amaze gukura, kuko saa tatu zijoro zari zimaze gugera, ntakindi nakoze nahise mpaguruka ndamubwira nti: mboo, lilian rero twaganiriye cyane kandi wakoze cyane, gusa ndumva amasaha yo gutaha ageze!
.
.
Lilian: yeeeeh! Ubwo se uratashye jack, maze nicyigenzi sindakikubwira! Njye: yeeeeh! Ubwo se urashaka kumbwira iki!? Nawe ati: jack rero,sinzi nimbi utabibona njye ndagukunda kandi ndifuza ko wambera umukunzi wibihe byose. Njye: eheeee! Hoya reka reka rwose ibyo ntibishoboka nagato ubyibagirwe. Ubwo nahise nibuka ibyo wamusore yambwiye numva nigiriye ubwoba gusa ndebye lilian mbona agahinda kamwishe ndetse namarira arimo gushoka kumaso he. Kumutima wanjye naribwiraga nti:” ihangane rwose njye sinagukunda pe”. Ubwo nahise mvaho ndigendera gusa ntaragera kure numva aravuze ndetse cyane kandi arira ati: jack ubimenye njye sinzava kwizima.
.
.
Sinabyitayeho nikomereje urugendo ndetse nihuta cyane nza kugera naho naho ngenda niruka ngo atankurikira, ngeze imbere mbona imodoka eshatu ziparikiye rimwe hakurya yumuhanda ngiye kubona mbona ebyiri havuyemo abagabo bambaye amakote na lunette fume baraza bafungura indi yari hagati, ngiye kubona mbona hasohotsemo wamukobwa nabonye ubwambere nkamukunda cyane, nkomeje kureba mbona bose bahise berekeza muri etage yaraho hafi. Ubwo nanjye nahise negera aho za modoka zari ziparitse, negera yamodoka umukobwa yavuyemo, nkoze kurugi rwinyuma numva rurafunguye mpita ninjiramo ndavuga nti: basi naza ansange mo, bibe uko bibaye ariko mvugane nawe.
..
.
.JACK SE MUMODOKA YABANDI BITE!?
.YOOOH,LILIAN DISI!
.PAPA JACK SE KANDI KO AKOMEJE KUCANGA ABANTU!


text:
Nyampinga Claire ni Mama wa Uwase Hirwa Honorine , ubwo Imirasire.com yasuraga Gisabo tukagirana ikiganiro kirambuye twabagejejeho twagize n’amahirwe yo kuganira n’uyu mubyeyi maze atubwira byinshi byerekeye uyu mukobwa kuva akiri umwana.
Nyampinga Claire ni Mama wa Uwase Hirwa Honorine , ubwo Imirasire.com yasuraga Gisabo tukagirana ikiganiro kirambuye twabagejejeho twagize n’amahirwe yo kuganira n’uyu mubyeyi maze atubwira byinshi byerekeye uyu mukobwa kuva akiri umwana.
Nkuko twabibabwiye mu nkuru yacu yahise Uwase Hirwa Honorine afite abayeyi bombi ndetse afite na barumuna be babiri twahasanze umwe witwa Kelia bakunze kwita Kivavamvari naho undi ukurikira Gisabo yari ari ku ishuri.
Tumaze kuganira na Gisabo twegereye umubyeyi we maze tugirana ikiganiro gikurikira.
- Nyampinga Claire (Mama Gisabo)
Imirasire: Mwatangira mutwibwira?
Mama wa Gisabo: Nitwa Nyampinga Claire nkaba ndi umubyeyi wa Uwase Hirwa Honorine kuri ubu dusigaye twita Igisabo muri iyi minsi.
Imirasire: Watubwira Gisabo kuva akiri umwan kugeza ubu?
Mama wa Gisabo: Gisabo kuva akiri umwana muto yakoraga utuntu dutandukanye n’utw’abandi bana yaba ari kumwe n’abandi bana ukabona aracomotse (avuye mu bandi bana) agakora nk’utuntu dutandukanye mbese utari witeguye.
Imirasire: Hari impano wigeze umubonamo akiri muto.
Mama wa Gisabo: yego kuko bigeze nko mu mwaka wa 2009 nibwo nabonye ko umwana arimo kuzamuka arimo kugenda akuza impano zari zimurimo ndibuka ko aribwo yatangiye kugenda atorerwa kuyobora abandi bana nko muri za Primeri(Primaire) tukicara akambwira ngo mama njyewe mfite intego imeze gutya na gutya.
Imirasire: Nk’izihe?
Mama wa Gisabo: Tuvuge niba yabonye nk’amanota 45 kuri 50 mu mibare akambwira ngo ni gute mbona aya manota? Ubutaha ngomba kuzuzuza, kuburyo nari naramugize nyirantego nyine ayo manota yansezeranije najya kubona nkabona arayazanye, tugenda tuzamuka bigera aho muri Secondaire( mu mashuri yisumbuye) muri secondaire za mpano zikomeza gukura ninde wafashe umwanya wo kwigisha bagenzi be niwe, ninde uri kwigisha abandi banyeshuri ijambo ry’Imana niwe, ninde wayoboye abana kuririmba mu ndirimbo zihimbaza Imana ni Gisabo noneho bigera n’aho numva ngo yabaye umunyeshuri uhagarariye abakobwa (Headgirl) ibyo birakura noneho aza kwicara arambwira ngo Mama ni gute abana bahagararirwa ku rwego rw’igihugu? Muri uno mudugudu ninde ubishinzwe? Ndamubwira nti shefu(chef) w’umudugudu atuye hari hepfo ndamurangira bityo wagenda ukabimuganiriza hanyuma akakubwira uko bigenda.
Imirasire: Byaje kugenda gute?
Mama wa Gisabo: Ubwo yaraje ambwira ko bamwereye ndetse bahise banamwandika aza gutorwa ku rwego rw’umudugudu arakomeza agera ku rwego rw’igihugu ahagararira abandi bana. Ibyo rero byanyeretse ko ejo hazaza he ari heza binyereka kandi ko muri ibyo ashaka kuyobora azabiyoborana ubwenge, umurava ndetse no kwitanga, kuko wasangaga ibyo byose akora harimo kwitanga kuko wasangaga ahagarariye ibintu byinshi bitandukanye kandi ugasanga byose yabihagazemo neza ku ishuli ntate umurongo ndetse namwitabaza no mu rugo akaba ari tayari bityo rero ntangira kubona ko ejo hazaza ari heza.
Imirasire: Hanyuma impano ijyanye no kuba yaba Nyampinga?
Mama wa Gisabo: Nyuma yaho gato nibwo irushanwa rya Nyampinga ritangiye gukara muri iki gihugu uko barimo kwiyerekana niko nawe abigana ukabona ari kwegera Televisiyo cyane mbega ubona afite inyota yo kwigana ibyo bakora basoza agatangira kwigana za ngendo zabo.
Imirasire: None se byarangiriraga aho?
Mama wa Gisabo: Ntago byarangiriraga aho kuko ibyo yakoraga byose yabaga afite ikaramu n’urupapuro buri kimwe cyose yandika yandika yandika..!
Imirasire: Mwatubwira niba igitekerezo cyo kwitabira irushanwa rya Nyampinga 2017 yaba yarabanje kukibagezaho?
Mama wa Gisabo: yaraje nyine aricara arambwira ati: “Mama ko nshaka kwitabira amarushanwa ya ba Nyampinga wabiha umugisha? Ndamubwira ngo buretse ejo nzabitekerezaho ndagenda ntekereza kuri gahunda ze zose kuva akiri umwana ndangije ndavuga nti nk’umubyeyi sinabuza umwana amahirwe nagende Imana n’ibishaka azatsinda kandi n’ibyanga nta kundi , ndamushyigikira ndamubwira ngo uzitware gutya mbese ntangira kumugira inama ajya i Gisenyi aratsinda aza ikigali naho aratsinda kugeza aho bagiriye mu mwiherero.
Imirasire: Ubwo basozaga kuwa 25/02/2017 mwari mufite ikizere ko ikamba rya Nyampinga ritaha mu muryango?
Mama wa Gisabo: ni byo rwose twari twiteguye ko ari butahane ikamba rya Nyampinga kuko naramukurikiranye uburyo yakoraga ibivugwa ku itangazamakuru rwose byampaga ikizere kuko kuva na mbere hose intego ze yazigeragaho ikindi nagenderagaho n’uburyo njye nari muzi , uko namureze ndetse n’uko nabanje kumutegura, ariko si ko byagenze kuko mu irushanwa bibaho ko watakaza amanota kandi.
Imirasire: Birumvikana wahaga amahirwe Gisabo nyuma ye adatwaye ikamba wumvaga ari nde waryegukana?
Mama wa Gisabo: Bariya bakobwa bose bari bashoboye pe bazi ubwenge, ari beza, bafite umuco rwose sinakubwira ngo uyu niwe warushije abandi.
Imirasire: Kubijyanye n’uwegukanye iri kamba nkawe wabikurikiranye ubona yari abikwiye?
Mama wa Gisabo: Yewe rwose keretse abatangaga amanota naho njye sinamenya ibyo bagendeyeho, aha ntagisubizo nabona.
Tumaze kuganira na Mama wa Gisabo twegereye murumuna wa Gisabo Kelia bita Kivamvari uri mu kigero cy’imyaka iri hagati (7-10) atubwira ko yabaye cyane ko Gisabo atatsinze.
Imirasire: Kivamva Gisabo uramuzi?
Kivamvari: iiih si nguriya (aseka)
Imirasire: None se wari wagiye kumushyigikira?
Kivamvari: Ego nari najyanye na Mama
Imirasire: N’iki cyakubabaje?
Kivamvari: Ntago yabonye Imodoka na miliyoni, maze nararize.
- Gisabo, Kivamvari na Mama wabo
- Kelia bakunze kwita Kivamvari
- Uwase Hirwa Honorine Gisabo
Yaba Kivamvari na mama we ariwe mubyeyi wa Uwase Honorine batangaje ibyo nyuma yaho nyir’ubwite Gisabo atangaje ko nawe yari yiteguye kwegukana ikamba rya Nyampinga w’u Rwanda nkuko umubyeyi we nawe yari abyiteze ariko biza kurangira atari ko bigenze kuko yabashije kubona ikamba rya Miss Popurality (Nyampinga wakuzwe na rubanda) naho iradukunda Elsa aba ariwe wambikwa ikamba rya Miss Rwanda 2017.
Bruce&Fred
Ibitekerezo
Jyewe ndakwanga urumwiye mezi Kanda hano umusubize
Ndibaza Bikorwa Bite?. Kanda hano umusubize
Gisabo, yitwaye neza azagerageze amahirwe ubutaha niba bishoboka Kanda hano umusubize
Njye miss gisabo ndamwikundira Kanda hano umusubize
Njye miss gisabo ndamwikundira Kanda hano umusubize
ndabakundaibyomutugezahonibyiza Kanda hano umusubize
mwaramutse imirasire, mwakoze agakuru keza kuri uyu nyampinga Gisabo peee!! reka mbashimire ariko mbasaba kongera kwisubiraho kuko musigaye mwandika inkuru zigaragaramo amakosa y'imyandikire, nubwo mu maze kuba ubukombe mukaba musurwa nabasomyi benshi ariko mwikubite agashyi... keep it up..... Kanda hano umusubize
erega wamubyeyi we nubwo wananiwe gusubiza niba uwatwaye miss yarabikwiye witinya twrse turabizi ntiyarabikwiye. niba warabonye uburanga imyitwarire ibisubizo umuco sa kalimpanya ntawakwemera nagato ko uriya Elsa yakwegukana ikamba rya miss. Ariko uko aba judges babishatse bakurikije itekinika ryabo niko byagenze. Kanda hano umusubize
Abanyamakuru bacu baranshimisha pee ,ubu ntayindi nkuru wakwandika uretse buli munsi kwilirwa kuli Gisabo koko???? Kanda hano umusubize